Prvi put u istoriji šef brazilske diplomatije u zvaničnoj poseti Beogradu\nUkinute vize za Brazil\nMinistar spoljnih poslova Srbije Vuk Jeremić zahvalio se šefu brazilske diplomatije Selsu Amorimu zbog principijelne podrške Brazila kada je reč o statusu Kosovu i istakao da svaka politika za koju se neka zemlja zalaže ima veće izglede za uspeh ako u tome ima podršku Brazila.\nBeograd 20. jun 2010. 18:11\n"Prvi put u istoriji ministar spoljnih poslova Brazila dolazi u zvaničnu posetu Srbiji i veliko mi je zadovoljstvo da budem prvi domaćin brazilskom kolegi", rekao je novinarima Jeremić posle razgovora sa Amorimom.\nU Beogradu su juče potpisani Sporazum Srbije i Brazila o ukidanju viza na diplomatske i službene pasoše, Sporazum o ukidanju viza za građane Brazila kada dolaze u Srbiju i građane Srbije koji odlaze u <?xml:namespace prefix = st1 ns = "urn:schemas-microsoft-com:office:smarttags" />Brazil, kao i Memorandum o razumevanju o političkim konsultacijama. Ministar Amorim je rekao da su potpisani važni sporazumi, koji će olakšati putovanja u Brazil i koji se odnose na svakodnevni život svih građana. Izrazio je nadu da će oni biti podsticaj za građane Srbije da otputuju u Brazil na Svetsko prvenstvo u fudbalu 2014. i na Olimpijske igre 2016.\nJeremić je rekao da je na susretu bilo reči o produbljivanju veza između dve zemlje u svim oblastim, pogotovo ekonomiji, kao i da je postignut dogovor da se uskoro organizuje poseta srpskih privrednika Brazilu. Prema njegovim rečima, ima mnogo ljudi koji žele da pomognu unapređenje odnosa dve zemlje, s jedan od njih je srpski fudbaler Dejan Petković, kome je dodeljen orden za posebne zasluge brazilskog ministarstva i koji će ubuduće biti počasni konzul u Brazilu.\nAmorim se juče, u okviru jednodnevne posete Beogradu, sastao i s predsednikom Srbije Borisom Tadićem, premijerom Mirkom Cvetkovićem i ministrom unutrašnjih poslova Ivicom Dačićem. Tadić je brazilskom zvaničniku izrazio veliku zahvalnost zbog principijelne podrške te zemlje očuvanju suvereniteta i teritorijalnog integriteta Srbije, saopštila je predsednikova pres služba.


XXZ Kosovo: Cena političke krize - XXZ Portal\n28.08.2017. - 14:44\nPhoto: Agan Kosumi/K2.0\nKako je prvi put apliciralo za članstvo 2010, Kosovo sada ima još jednu prilikuu septembru da postane član Međunarodne kriminalističke policijske organizacije, Interpola, imajući u vidu da je kosovska aplikacija za članstvo uvrštena u dnevni red Generalne skupštine Interpola koja će se održati u Pekingu.\nMurati sugeriše da redovna blokada institucija stvara loše parlamentarne prakse zbog toga što neka pitanja zaostaju, te bi ovo moglo imati dugoročne posledice. “Zakon se u Parlamentu može usvojiti posle prvog ili drugog čitanja u okviru jednog dana”, rekao je. “Zamislite da imate plenarne sednice koje sadrže 15 ili 16 tačaka dnevnog reda. Zato se dešava da poslanici diskutuju o zakonima do ponoći — zamislite samo koliki im je raspon pažnje kada razmatraju te zakone.


Nikola Jokić – GLAS SRBIJE\nОзнака: Nikola Jokić\nOKLAHOMA SITI – Srpski centar Nikola Jokić još jednim tripl-dabl učinkom predvodio je ekipu Denver Nagetsa u ubedljivoj pobedi nad domaćom Oklahomom sa 126:96, u NBA šampionatu. Jokić je za samo 30 minuta na parketu zabeležio 19 poena, 11 skokova i 13 asistencije, uz izvanredan procenat šuta – osam od 10. Najefikasniji kod Nagetsa bili su Džemal Marej sa 26…\nVestinba, Nikola Jokić\nSrpski košarkaš i centar Denvera Nikola Jokić izabran je prošle noći za učesnika NBA ol-star utakmice, prvi put kao član startne petorke Zapadne konferencije. Ovo je treća godina zaredom u kojoj će Jokić igrati na ol-staru, a postao je prvi igrač Denvera koji je izabran za startera od Karmela Entonija u sezoni 2010/11. Srpski košarkaš ove sezone prosečno po utakmici…\nVestiAll star team, nba, Nikola Jokić\nBOSTON – Košarkaši Denver Nagetsa, i pored odlične partije srpskog centra Nikole Jokića, poraženi su u Bostonu u meču sa domaćim Seltiksima sa 112:99, u nastavku NBA šampionata. Jokić je za 38 minuta u igri postigao 43 poena (16/23 šut iz igre) i zabeležio šest skokova i pet asistencija. Uz njega, dvocifreni su bili još Džamal Marej sa 25 i Fakundo…\nKošarkaši Denvera konačno su odigrali na očekivanom nivou i prekinuli seriju poraza. Nagetsi su na svom parketu deklasirali Klivlend rezultatom 133:95 u jednoj od najboljih partija u 2021. godini. Ekipa Majka Melouna tako je najavila izlazak iz krize u koju je upala posle tri uzastopna poraza, uz karakteristične poteze našeg Nikole Jokića. Jokić je crtao po terenu protiv Klivlenda Your…\nSrpski košarkaš Nikola Jokić proglašen je za najboljeg igrača meseca januara u Zapadnoj konferenciji, saopšteno je iz NBA lige. Jokić je prethodno proglašen dva puta uzastopno za igrača nedelje, a ovo mu je prvi put u karijeri da je izabran za najboljeg u mesecu. On je drugi Srbin kome je to uspelo, nakon Predraga Stojakovića, koji je kao član Sakramenta…\nPriča dana, Vestinba, Nikola Jokić\nSrpski košarkaš Nikola Jokić drugi put uzastopno proglašen je za najkorisnijeg (MVP) igrača nedelje u Zapadnoj konferenciji NBA lige. Istovremeno, za najboljeg na Istoku proglašen je Džejms Harden iz Bruklina. Denver je u protekloj nedelji imao tri pobede i poraz, a Jokić je prosečno postizao 30 poena i 10 skokova. On je prvi igrač Denvera od Karmela Entonija 2006. godine,…


SAOPŠTENJE ŠPANCA: Alonso učestvuje u trci 24 sata Le Mana - Auto Moto\nSAOPŠTENJE ŠPANCA: Alonso učestvuje u trci 24 sata Le Mana\nPetar Lazić 30.01.2018., 14:21\nVozač Meklarena Fernando Alonso učestvovaće sa Tojotom ove godine u trci 24 sata Le Mana, kao i u FIA Svetskom šampionatu izdržljivosti (WEC), saopštila je danas njegova ekipa.\nDvostruki svetski prvak Formule 1 želi da učestvuje u automobilskim takmičenjima izdržljivosti, kako bi se izjednačio sa Grejemom Hilom, koji je šezdesetih godina prošlog veka osvojio titule šampiona Formule 1, Indijanapolis 500 i 24 sata Le Mana.\n– Nikada se nisam stideo da kažem da mi je cilj da osvojim triplu krunu motosporta Veliku nagradu Monaka, Indi 500 i 24 sata Le Mana. Prošle godine smo pokušali na Indiju, bili smo blizu, ali nismo uspeli. Ove godine zahvaljujući Meklarenu imam priliku da se trkam za pobedu u Le Manu. To je veliki izazov, mnogo toga može da krene naopako, ali spreman sam i radujem se tome, rekao je Alonso, preneo je Skaj.\nMeklaren i Alonso su se dogovorili da je Formula 1 glavni prioritet, zbog čega će propustiti takmičenje u Japanu u sklopu WEC sezone 21. oktobra, kako bi učestvovao u trci Formule 1 za Veliku nagradu SAD.\nPrethodna vest TEŠKE POSLEDICE: Evroliga pokrenula postupak, Crvena zvezda dobija kaznu zbog transparenta o Omiću?! (FOTO)\nSledeća vest VULETIĆ OTKRIVA: Partizan za malo izbegao oduzimanje bodova od strane FIFA, ali i višegodišnje izbacivanje iz Evrope!\nTEŠKE POSLEDICE: Evroliga pokrenula postupak, Crvena zvezda dobija kaznu zbog transparenta o Omiću?! (FOTO)\nVULETIĆ OTKRIVA: Partizan za malo izbegao oduzimanje bodova od strane FIFA, ali i višegodišnje izbacivanje iz Evrope!


Njemačka kancelarka Angela Merkel dolazi u zvaničnu posjetu BiH – Magazin Plus\nHome/Njemačka kancelarka Angela Merkel dolazi u zvaničnu posjetu BiH\nNjemačka kancelarka Angela Merkel dolazi u zvaničnu posjetu BiH\nTokom boravka u Sarajevu Merkel bi trebala posjetiti i izložbu u Galeriji „11/07/1995. i susresti se s predstavnicama Udruženja „Majke Srebrenice“.\nPredsjedavajući Vijeća ministara BiH Denis Zvizdić je ranije kazao da je sama izjava njemačke kancelarke Angele Merkel da su primjetni pozitivni pomaci u zemljama regiona u smislu razvoja ka evropskim integracijama, posebno u BiH, nešto što raduje i ohrabruje i „predstavlja vrlo ozbiljan podsticaj da se svi dodatno i angažirano potrudimo da realiziramo ona obećanja koja smo dali prilikom usvajanja inicijative o daljem putu BiH ka Evropskoj uniji“.\n– Riječ je o prvoj zvaničnoj posjeti kancelarke Merkel Bosni i Hercegovini i to zasigurno predstavlja višeznačnu poruku za BiH, dakle da postoji snažno opredjeljenje EU ka daljem proširenju, što govori o ozbiljnoj i sigurnoj evropskoj izvjesnosti za BiH – kazao je predsjedavajući Vijeća ministara BiH.\nZvizdić navodi kako će to sigurno biti dobra prilika da se razgovara i o daljnjem razvoju ekonomskih odnosa između BiH i Njemačke, „kao našeg vodećeg spoljnotrgovinskog partnera u okviru EU“.\n– Zasigurno će to biti dobra prilika da kancelarku Merkel upoznamo s aktuelnom situacijom u BiH i zatražimo dodatnu podršku svim evropskim i ekonomskim procesima i procesima na vanjskopolitičkom planu koji nas očekuju u narednom periodu. Zaista vrlo ohrabrujuća, podsticajna posjeta, s obzirom na kapacitet koji Njemačka ima u okviru EU, koji ima generalno na globalnom planu i posjeta koja bi, po meni, trebala da dovede do jačih integrativnih procesa, ne samo u BiH nego i regiji zapadnog Balkana – kazao je Zvizdić.\nDejan Mileusnić u finalu Univerzijade u Gwangjuu


Lepota i zdravljeLjubavni vikend horoskop za 27. i 28. februar - Lepota i zdravlje Ljubavni vikend horoskop za 27. i 28. februar - Lepota i zdravlje\nby Hana Dunđerov | 27 februara, 2021\nKakve su nam sve trikove spremile zvezdice za ovaj vikend? Pogledajte ljubavni vikend horoskop i otkrijte:\nAstrolook.comGetty via Guliver\nDnevni horoskop za 13. april 2021: Pomirite svoje misli i osećanja!\nDnevni horoskop za 13. april 2021. Blizancima savetuje da ne precenjuju svoje mogućnosti, a Vagama da ne sumnjaju u partnerova osećanja. Evo šta su...\nNedeljni horoskop od 12. do 19. aprila 2021: Prepustute se svojim osećanjima da vas vode\nNedeljni horoskop od 12. do 19. aprila 2021. Rakovima donosi emotivni zanos, a Ribama dobro raspoloženje. Evo šta Vas čeka ove sedmice! Nedeljni h...\nDnevni horoskop za 12. april 2021. Ovnovima donosi nerazumevanje u odnosu s partnerom, a a Škorpije su napete. Saznajte šta su Vam spremile zvezde ...


FOND ZA HUMANITARNO PRAVO: Nije dokazan genocid na Kosovu, političari koriste opasnu terminologiju! - Preokret\nFOND ZA HUMANITARNO PRAVO: Nije dokazan genocid na Kosovu, političari koriste opasnu terminologiju!\nNajviši kosovski zvaničnici u poslednje vreme često poručuju da je Srbija počinila genocid na Kosovu. Termin “genocid” je prema rečima Bekima Bljakaja iz kosovskog Fonda za humanitarno pravo i Miodraga Milićevića iz NVO “Aktiv” veoma opasan i ne doprinosi normalizaciji odnosa između Srba i Albanaca i Beograda i Prištine, prenosi Glas Amerike.\n“Tužićemo Srbiju za genocid”, “Srbija je počinila genocid”, “Adresa svih zločina na Kosovu je Srbija, ali još nema pravde za ratne zločine i srpski genocid” – neke su od poruka najviših kosovskih zvaničnika Vjose Osmani, Aljbina Kurtija i Glauka Konjufce koje su istakli u proteklih desetek dana.\nDirektor Fonda za humanitarno pravo Kosova Bekim Bljakaj kaže da niko, a posebno predstavnici vlasti, ne bi trebalo da koriste terminologiju koja nije dokazana.\nS druge strane Miodrag Milićević iz nevladine organizacije “Aktiv” smatra da retorika kosovskih zvaničnika u vezi sa navodnim srpskim genocidom nije samo populizam, već da postoje i drugi mogući ciljevi.\nSAD ne uzimaju za ozbiljno navodni non pejper o raspadu #BiH!\nPosted by Preokret on Thursday, April 29, 2021\nKako prenosi Glas Amerike, o ovoj temi pokušali su da razgovaraju i sa šefom OBES-a na Kosovu Majklom Devenportom, koji je povodom obeležavanja dana Roma, bio u Gračanici, međutim on nije želeo da prokomentariše da li sve češće pominjanje navodnog srpskog genocida kosovskih zvaničnika i doprinosi li to normalizaciji odnosa Beograda i Prištine, rekavši da može da priča samo o pitanjima u vezi sa romskom zajednicom.


Počela obuka bezbjedne vožnje za motocikliste - FILTER\nPočela obuka bezbjedne vožnje za motocikliste\nMoto-klub “Long rajders” sa Pala u saradnji sa Agencijom za bezbjednost saobraćaja Republike Srpske i Policijske uprave Istočno Sarajevo organizuje dvodnevni trening bezbjedne vožnje za motocikliste koje sprovode sertifikovani treneri Moto-kluba “Bezbednost” iz Beograda.\nTeoretski dio obuke za učesnike počeo je danas u Srednjoj školi “28. juni” u Istočnom Sarajevu, a motociklisti su se okupili na Trgu Republike Srbije.\nPredstavnik Moto-kluba “Long rajders” Milan Samardžić izjavio je novinarima da se prvi put ova vrsta obuke sprovodi na području Sarajevsko-romanijske regije.\n“Prije nekoliko godina smo imali pokaznu vježbu kada sam shvatio koliko ne znam da vozim, iako imam impozantan broj kilometara iza sebe. Ovaj trening je u skladu sa onim što piše u Statutu našeg moto-kluba – da se promoviše motociklizam kao sport ali i bezbjedna vožnja”, rekao je Samardžić.\nOn je zahvalio Policijskoj upravi Istočno Sarajevo za učešće u ovom projektu, naglašavajući da bi ista obuka mogla biti organizovana još jednom na jesen zbog velikog interesovanja.\n“Krenuli smo prilično skromno sa nekih desetak učesnika, ali nakon samo par dana, iako nije bilo pretjeranog marketinga, već imamo 20 učesnika za ovu obuku. Nadamo se da ćemo ovim pomoći motociklistima, ali i drugim da izbjegnu neke nepredviđene situacije u saobraćaju”, kaže Samardžić.\nVitomir Golušin, predsjednik i osnivač Moto-kluba “Bezbednost” iz Beograda, izjavio je novinarima da je ovaj trening namijenjeni i onima koji tek počinju da voze motor, kao i iskusnim bajkerima koji već imaju hiljade prevezenih kilometara.\n“Trening bezbjedne vožnje je nešto što spasava živote motoristima i to pokazuje 1.700 obučenih kandidata u svim zemljama bivše Jugoslavije”, rekao je Golušin.\nOn je istakao da su, nažalost, prilikom nezgoda često krivi motociklisti koji ne predviđaju određene situacije u saobraćaju.\n“Moramo znati da smo jako ranjivi i najugroženija kategorija u saobraćaju. Kada se padne s motora sigurno je da vozač ostaje ozleđen, a neretko se dešavaju i puno gore posledice. Zahvaljujući momcima iz kluba Long rajders smo ovde i pravo je zadovoljstvo što će 20 motociklista tog kluba učestvovati u treningu”, rekao je Golušin.\nIvan Cucić iz Moto-kluba “Bezbednost” smatra da se podizanjem nivoa bezbjednosti i znanja motociklista povećava i nivo bezbjednosti drugih učesnika saobraćaja.\n“Dosta motociklista misle da znaju dosta toga, ali kada prođu kurs sigurniji su u sebe i veliki broj učesnika ima želju da nastavi da se edukuje jer shvata celi koncept”, rekao je on.\nTrening bezbjedne vožnje Moto-kluba “Bezbednost” podrazumijeva teorijski dio tokom kojeg se raspravlja o iskustvima učesnika u saobraćaju, uči o dejstvu fizičkih sila i zanošenje u krivinama.\nObuka predviđa i upoznavanje učesnika sa takozvanim “pijanim naočarama” kojim se pokazuje kako alkohol i psihoaktivne supstance utiču na čovjeka.\nPrethodna Jahorina: Od 16. do 18. maja konferencija “Vodovodni i kanalizacioni sistemi”\nSledeća Predstavljen program obilježavanja 30 godina Crvenog krsta Republike Srpske


Predsednik Srbije Aleksandar Vučić u subotu, 9. marta, u Velikoj Plani, Smederevskoj Palanci i Smederevu\nPredsednik Srbije Aleksandar Vučić, posetu Podunavskom okrugu, 9. marta u okviru predsedničke kampanje "Budućnost Srbije", kako saznajemo, započeće u Velikoj Plani, potom ide u Smederevsku Palanku i Smederevo gde će se građanima obratiti na centralnom trgu u 12 časova.\nU Velikoj Plani predsednik Vučić posetiće između ostalog i rekonstruisanu biblioteku "Radoje Domanović", koja ove godine obeležava 70 godina postojanja.\nPosetu Smederevskoj Palanci predsednik Vučić završiće obilaskom pogona za proizvodnju konzumnih jaja "Mikros Union" u Selevcu, čiji je godišnji proizvodni kapacitet oko 60 miliona jaja i spada među najveće u Srbiji.\n-Naš slogan je "Budućnost Srbije". Smatramo da smo promenili izgled zemlje. Stvari nisu idealne, nikada neće ni biti, ali smo mnogo toga dobro učinili, a možemo i hoćemo još napornije da radimo, rekao je Vučić.


Ove godine isplaćeno više od 50 milona KM podsticaja - NTV Arena\nPoljoprivrednicima u Republici Srpskoj ove godine je isplaćeno više od 50 miliona podsticaja, a dinamika isplate je za oko osam odsto bolja nego prethodne, rekao je direktor Agencija za agrarna plaćanja Republike Srpske Predrag Sladojević.\nSladojević je podsjetio da je ovogodišnji agrarni budžet Srpske 75 miliona KM, a do sada je poljoprivrednicima isplaćeno oko 43 miliona KM, što je oko 58 odsto.\n“Imamo i dodatna sredsva iz Kompenzacionog fonda Republike Srpske. Do sada som iplatili 8,2 miliona KM, od toga se šest miliona odnosilo na kapitalne investicije, što smo isplatili, a bila je i podrška za proizvođače svinja i voćare za sadnju i štetu od mraza”, objasnio je Sladojević.\nO podsticajima za ratare je rekao da su oni bili po sjetvenoj površini, za pšenicu 300 KM po hektaru, što je na vrijeme i isplaćeno.\nIsplaćeni su, dodao je, i podsticaji za soju i uljarice od 120 KM po hektaru, a biće isplaćeni i podsticaji po prodatom kuilogramu uljarica.\nSladojević je dodao da u oktobru završava isplata podsticaja za regresirano dizel gorivo, te da je isplaćeno 5,8 miliona KM za 12.300 korisnika.\nMilovanović: Većina članica Koalicije za opoziv gradonačelnika


Kim Džong-il umro nakon što se iznervirao - Vijesti.me\nKim Džong-il umro nakon što se iznervirao\nNeimenovani izvor tvrdi da je bio veoma bijesan i ljut, što je vjerovatno i dovelo do srčanog udara Edit\nVijesti online 26. decembar 2012, 11:45 ažurirano 22. februar 2019, 15:28\nKim Džong-il preminuo je u vozu od posljedica srčanog udara nakon što se iznervirao zbog loše izgrađene brane na hidrocentrali od koje zavisi snabdijevanje Pjongjanga strujom.\nPodsjetimo, Sjeverna Koreja je tek 19. decembra 2011. saopštila da je Kim Džong-il preminuo od posljedica srčanog udara izazvanog umorom i stresom.\nInače, hidrocentrala je bila jedan od ključnih projekata preminulog sjevernokorejskog vođe. Izgradnja je počela 2009. godine i Kim Džong-il je obišao radove po dva puta u 2009., 2010. i 2011. godini. Njeov sin, sadašnji lider Kim Džong-un, u inspekciju je otišao već četiri puta.\nNeimenovani izvor tvrdi da je bio veoma bijesan i ljut, što je vjerovatno i dovelo do srčanog udara\nInače, postavlja se i pitanje zbog čega je Sjeverna Koreja tek nakon 51 sata objavila vijest o smrti lidera. Stručnjaci smatraju da su time željeli nešto prikriti, a vjeruje se i da je laž da je Kim Jong-il preminuo u vozu, jer obavještajci tvrde da privatni voz Dragog vođe 17. decembra nije napustio Pjongjang, objavio je Chosun.


POPOVIĆ: Litije slomile strah od Đukanovićevog režima | Novosti.RS\nPredsednik Srpske narodne partije i ministar za inovacije i tehnološki razvoj u Vladi Srbije Nenad Popović ocenio je, povodom poslednjih izjava crnogorskog predsednika Mila Đukanovića o SPC i njenim vernicima, da je sejanje mržnje prema svemu što je srpsko u Crnoj Gori dugogodišnja politika Đukanovića.\nPopović je u intervjuu za portal in4s, rekao da je Đukanović na različitim podelama koje je veštački stvarao opstajao na vlasti, pokušavajući da izmisli novi identitet jedne stare evropske države i starog naroda.\n- Kada neko tako dugo vlada, sprovodeći decenijama svaku odluku koja mu padne na pamet bez političkih posledica, on pomisli da je svemoguć, pa tako pomisli i da može da napravi svoju privatnu državu i svoju crkvu i da tako narod do kraja ponizi - rekao je Popović.\nOn je ocenio da, s obzirom na to da je ateista, Đukanović nije mogao da razume značaj Crkve i vere i da su Ostrog i Cetinjski manastir svetinje u koje se ne sme dirati.\n- Iz nerazumevanja sopstvenog naroda napravio je grešku donoseći zakon čiji je jedini cilj da zatre postojanje SPC i njenih svetinja u Crnoj Gori - rekao je Popović i dodao da je Đukanovih sada spreman da se obračuna sa svima koji su se opravdano pobunili i stali u zaštitu svoje vere i Crkve.\nPopović je izarzio uverenje da narod jasno prepoznaje, kako je rekao, smirene, i duboke, ali odlučne poruke mitropolita crnogorsko-primorskog Amfilohija, koji brani veru i svetinje, kao što prepoznaje i reči mržnje Mila Đukanovića.\nNa pitanje da li u poruci Amfilohija da će prvi put u životu izaći na izbore vidi sličnost sa odlukom pokojnog patrijarha Pavla da izađe na glasanje prvi i jedini put kada se donosio Ustav Srbije koji je jasno definisao da je Kosovo neotuđivi deo Srbije, Popović je odgovorio da su predstojeći parlamentarni izbori u Crnoj Gori jedni od ključnih u njenoj novijoj istoriji.\n"Posle dugogodišnje nekontrolisane vlasti Mila Đukanovića i pokušaja ponižavanja naroda stvaranjem lažne crkve, očigledno se kod građana stvorila snažna potreba da se konačno uspostavi demokratski poredak i demokratska država i zaustave se dalje podele, korupcija i strah, kao i da se spreči pokušaj da se uništi duhovni i kulturni identitet Crne Gore", kaže Popović. On je naglasio da su vera i litije slomile lance dugogodišnjeg straha i da je Đukanovićev režim ogoljen do kraja, sa svim svojom slabostima.\n- I zaista ta Mitropolitova odluka je u najvišem saglasju sa odlukom pokojnog Patrijarha Pavla da podrži Ustav u kojem je zapisano da je Kosovo Srbija, i da će tako biti dokle god je tako u Ustavu Srbije i dokle god je takva volja srpskog naroda, bez obzira na sve privremene okupacije ili nelegalno otimanje ove svete srpske teritorije - istakao je Popović.\nOn je rekao da je duboko uveren u odličan rezultat koalicije "Za budućnost Crne Gore" na predstojećim izborima i njenu vodeću ulogu u promenama koje će dovesti do izgradnje demokratske, moderne i razvijene Crne Gore okrenute budućnosti i napretku svih njenih građana.\nNenad Popović Crna Gora Milo Đukanović litije\nA Vi bi ste da kao 1918 da porobite CG i opet pravite veliku Srbiju. E pa neće da može Popoviću. A sad redakcijo objavi ovo drugačije legalno mišljenje iako Vam možda nije po volji. Ako ste novina za respekt!?


PROKLJUČALE ULICE BARSELONE: Katalonija u potpunoj blokadi, demonstrantima se pridružili poljoprivrednici sa traktorima, ŠPANIJA U VANREDNOM STANJU – Urbancube\nOpšti štrajk organizovan je na poziv sindikata koji zagovaraju nezavisnost Katalonije, a hiljade demonstranata pristižu u Barselonu gde će uveče tokom masovnog protesta zatražiti oslobođenje zatvorenih katalonskih separatista, prenosi AP.\nŠpanske vlasti saopštile su da je otkazano 57 letova, a učesnici protesta su još jutros zatvorili granicu s Francuskom i još najmanje 25 saobraćajnica. Značajno je smanjen i broj polazaka vozova, a takođe su zatvorene i brojne prodavnice i fabrike.\nMinistar unutrašnjih poslova Fernando Grande Marlaska izjavio je da vlasti prate jednu manju grupu koja izaziva incidente na specifičnim mestima. On je dodao i da turisti bez problema i straha za svoju bezbednost mogu da posećuju Barselonu.


Opozicija kritikuje Predlog budžeta za 2009.\nod Admin taj Pon 22 Dec 2008 - 22:27\nOpozicione stranke u Skupštini Srbije kritikovale su večeras Predlog budžeta za 2009. godinu, ističući da ne odražava stanje u kojem se nalazi Srbija.\nPremijer Srbije Mirko Cvetković je, obrazlažući predlog budžeta, rekao da je on restriktivno-podsticajan: restriktivnost se ogleda u smanjenju troškova države, a podsticajan je u delu koji se odnosi na izdavajanja za kapitalne projekte i pomoć privredi.\nPrihodi i rashodi državne kase, prema njegovim rečima, planirani su na osnovu procena da će privredni rast biti 3,5 odsto, što je duplo manje nego u 2008. godini.\nŠef poslaničke grupe Liberalno demokratske stranke (LDP) Čedomir Jovanović rekao je da Vlada budžetom "ugrožava interese zemlje".\nOn je kazao da je Vlada propustila priliku da u situaciji globalne ekonomske krize napravi zaokret u ekonomskoj politici, koji bi podrazumevao da se troši samo ono što je zarađeno i dodao da su i dalje preveliki troškovi države.\n"Ovo je budžet lepih namera, očigledne nemoći i drske nesposobnosti", rekao je Jovanović i dodao da LDP nije dostavila nijedan amandman na predloženi budžet, jer to ne bi pomoglo da se popravi, ali da neće biti smetnja da se budžet usvoji.\nOvlašćeni predstavnik poslaničke grupe Za evropsku Srbiju Aleksandar Vlahović kazao je da je budžet za narednu godinu prilagođen ekonomskoj krizi, kako bi posledice te krize što pravednije bile raspoređene.\nVlahović je naglasio da će u 2009. veliki izazov za Vladu biti obezbeđivanje pokrića deficita u tekućim plaćanjima, zbog smanjenog priliva investicija i otežanog izvoza sprske privrede, usled globalne krize.\n"Povoljno je što je javni dug nizak i ima prostora za zaduživanje države u inostranstvu", ocenio je Vlahović.\nPlanirani deficit budžeta u 2009. godini od 1,5 odsto bruto-društvenog proizvoda, odnosno oko 50 milijardi dinara, koji je, kako je rekao, najmanji u prethodnih osam godina, potvrduje da vlada namerava da štedi, ali tako da se ne ugrozi nijedan budžetski korisnik.\nOn je rekao da postoje dva uslova da bi Srbija u 2009. izašla sa minimalnim posledicama svetske ekonomske krize - da postoji konsenzus Vlade, sindikata i poslodavaca i da postoji konzensus među akterima na političkoj sceni, bilo da je reč o poziciji ili opoziciji.\nPredstavnik poslaničke grupe Demokratske stranke Srbije Radojko Obradović rekao je da je budžet "pun optizma", jer predviđa inflaciju od osam odsto i rast bruto društvenog proizvoda od 3,5 odsto, ali da "teško može da se realizuje".\nOn je kazao da su i druge stavke u predlogu budžeta nerealne.\nObradović je izrazio sumnju da "budžet može da se realizuje" i da će sigurno tokom sledeće godine biti razmatran rebalans budžeta, dodavši da DŠ neće glasati za Predlog budžet.\nŠef poslaničke grupe Nova Srbija (NS) Velimir Ilić ocenio je da je "ovo budžet pojedinih intresnih grupa" koje žele da pokažu moć tako što će uzimati sredstva "kako im padne na pamet, dok drugi kojima su životno potrebna sredstva neće dobiti ništa".\nOn je kazao da je budžet veoma loš i da to pakuzuje i veliki broj uloženih amandmana. Ilić je kazao da NS neće glasati za budžet jer je nerealan i da će stavke budžeta "razbiti amandmanima".\nOvlašćeni predstavnik poslaničke grupe Napred Srbijo Jorgovanka Tabaković najavila je da ta poslanička grupa neće glasati za predlog budžeta.


Visokoškolsko obrazovanje osoba sa posebnim potrebama – Semendria\nVisokoškolsko obrazovanje osoba sa posebnim potrebama\n23. jul 2013. DRUŠTVO – Grad Smederevo i Beogradska poslovna škola (BPŠ) organizovali su u ponedeljak informativni sastanak sa predstavnicima socijalno-humanitarnih organizacija na teritoriji Grada, koji su upoznati sa inicijativom o besplatnom školovanju osoba sa posebnim potrebama.\n„Određenom broju osoba sa posebnim potrebama ćemo omogućiti besplatno visokoškolsko obrazovanje na Beogradskoj poslovnoj školi, na osnovu dogovorenih kriterijuma”, rekla je gradonačelnica i dodala da smo dugo čekali ovaj trenutak.\n„Obrazovanje je veoma bitno kod zapošljavanja i u tom smislu podsećam da je Beogradska poslovna škola već prisutna u Smederevu, a 30 naših studenata je završilo prvu godinu. Nadam se da ćete i vi naći mesto u sistemu obrazovanja”, poručil je gradonačelnica.\n„Sada smo u prilici da predstavimo inicijativu i da vas upoznamo sa mogućnostima koje će osobe sa invaliditetom moći da iskoriste. Moći ćete da pristupite stručnom usavršavanju, u smislu završetka visokoškolskog obrazovanja i uvećanju životnog standarda”, kazao je Samardžić.\n„Mi u Beogradskoj poslovnoj školi dajemo maksimalnu podršku toj inicijativi. Sve osobe koje će se uključiti od septembra u sistem školovanja imaće mogućnost da se detaljnije upoznaju i uđu u taj proces”, izjavio je Samardžić.\nSmanjenje siromaštva ugroženih grupa »


General Draža Mihailovich: Drašković: Kraj velike istorijske nepravde / Vesti - Srbija June 19, 2011\nDrašković: Kraj velike istorijske nepravde / Vesti - Srbija June 19, 2011\nPredsednik Srpskog pokreta obnove Vuk Drašković smatra da otkrivanje grobnice na Adi Ciganliji sa posmrtnim ostacima streljanih na toj lokaciji 1946. i ljudskih kostiju za koje se veruje da pripadaju Draži Mihailoviću predstavlja kraj ispravljanja velike istorijske nepravde.\n"Radujem se povratku generala svom narodu. Ovu vest sam dočekao sa velikim uzbuđenjem", izjavio je Drašković i ocenio da će se Srbija "povratkom generala vratiti na Zapad, tamo gde smo i bili".\n"To znači i izlečenje naroda od komunističkih bolesti ideološke istorije. Istok ili Zapad, diktatura ili demokratija: to je bio razlog tragičnog partizansko-četničkog sukoba. Drugog razloga nije bilo, jer su se i jedni i drugi borili protiv okupatora i ustaša, i jedni i drugi bili su za Jugoslaviju, i jedni i drugi bili su, uglavnom, Srbi", rekao je Drasković u intervjuu sutrašnjem "Presu".\nOn smatra da to "vodi i pomirenju mladih generacija, jer će rado prihvatiti već dokazanu istinu da je gerila generala Mihailovića bila antifašistička, a ne izdajnička. Te istinite istorije Srbija se neće stideti".\nDrašković je ocenio i da više od 60 godina nije postojala politička volja da se sazna istinu o ubistvu Mihailovića i mestu gde je sahranjen.\n"Postojala je samo politička volja da se krije istina. Odgovornost je na onima koji su baštinili poredak zasnovan na diktaturi posle Drugog svetskog rata. Jedino se SPO borio za rehabilitaciju Ravnogorskog pokreta i generala Mihailovića. Zbog toga smo trpeli veliku političku štetu. Otpori postoje i dan-danas jer je sistem ostao nepromenjen", kaže Drašković.\nNa pitanje ko to danas usporava rešavanje misterije o Mihailoviću, on je odgovorio: "Iza Draže se zaklanjaju najveći protivnici našeg kretanja u Evropu i na Zapad, a Draža je ubijen isključivo zato što je bio za Zapad. Pogledajte samo te takozvane patriotske snage koje demonstriraju protiv konferencije NATO-a u Beogradu, a EU proglašavaju antisrpskom, jeretičkom".\nSekretar Državne komisije za otkrivanje tajnih grobnica onih koji su ubijeni posle 1944. godine Srđan Cvetković izjavio je Tanjugu da će posmrtni ostaci koji su pronađeni na Adi Ciganliji, a za koje se veruje da pripadaju generalu Dragoljubu Draži Mihailoviću, najverovatnije biti predati na DNK analizu tek kada se formira tim forenzičara koji će obaviti detaljno otkopavanje terena.


Tužba za naknadu imovinske štete | Otvorena Vrata Pravosudja\nPitanja i odgovoriMoja prava u slučaju da suđenje traje nerazumno dugoTužba za naknadu imovinske štete\nTužba za naknadu imovinske štete podnosi se protiv Republike Srbije u roku od jedne godine od kada primite rešenje suda kojim se utvrđuje povreda prava.\nZa podnošenje ove tužbe, važno je da ste kao tužilac pretrpeli imovinsku štetu zbog povrede prava na suđenje u razumnom roku, koja je direktna posledica povrede tog prava. Na primer, mogla bi da postoji imovinska šteta ako je zbog nerazumne dužine trajanja postupka osujećena naplata potraživanja od dužnika, koji je za vreme trajanja postupka postao insolventan.\nVažno je imati na umu da tužba za nadoknadu imovinske štete sa sobom nosi dodatne troškove. Pored troškova za angažovanje advokata, snosićete i troškove rada veštaka koji se angažuje da bi se utvrdila visina štete.\nO ovoj tužbi odlučuje osnovni ili viši sud, u zavisnosti od visine postavljenog tužbenog zahteva, na području na kojem imate prebivalište, boravište ili sedište. U postupku u kojem će sud odlučivati o vašoj tužbi za naknadu imovinske štete primenjuju se pravila parničnog postupka.


Obeležen Međunarodni dan prevencije zlostavljanja i zanemarivanja dece\nObjavljeno 18.11.2016. u 19h\nU Multimedijalnoj sali Gradske kuće održan je sastanak radne grupe i obeležen Međunarodni dan prevencije zlostavljanja i zanemarivanja dece, a na kome su govorile koordinatorka za rodnu ravnopravnost i multisektorsku saradnju za prevenciju sprečavanja nasilja u porodici i partnerskim odnosima Ljiljana Lazarević i zamenica predsednika Skupštine grada Zrenjanina Ljuba Travica.\nSastanku su prisustvovali predstavnici nevladinih organizacija, Centra za socijalni rad, Policijske uprave, tako i predstavnici pojedinih škola koji su uključeni u rad grupe.\nNa samom početku, Ljiljana Lazarević ukazala je da se svugde u svetu, 19. novembar obeležava se kao Svetski dan prevencije zlostavljanja dece, sa ciljem podizanja svesti javnosti na pojavu nasilja, zlostavljanja i zanemarivanja dece.\nOna je ukazala i da se današnji dan, 18. novembar obeležava kao Evropski Dan zaštite dece od seksualnog iskorišćavanja i seksualnog zlostavljanja , dok se Svetski dan deteta obeležava 20.novembra.\n– U Srbiji je je svako dete bar jednom bilo izloženo nekom obliku nasilja, a 10 odsto njih je permanentno izloženo težim oblicima fizičkog ili seksualnog zlostavljanja. Taj problem je identifikovan od strane nadležnih u državi, kao važno pitanje koje zahteva višestruke intervencije i u tome je i veći značaj koordiniranih aktivnosti različitih delova sistema. Ipak, gotovo svakodnevno prava deteta se krše ili zanemaruju, i to na najrazličitije načine i na različitim nivoima: od manipulisanja decom, eksploatacije dečijeg rada do teških oblika zlostavljanja i zanemarivanja – istakla je Lazarević.\nKako je navela, veoma je teško reći činjenicu da je nasilje nad decom u konstantnom porastu, javlja se u različitim oblicima, i pronalazi najrazličitije načine, koje obično i nije vidljivo na prvi pogled, kao što je i primer vršnjačkog nasilja u školama i zlostavljanja putem interneta, koje roditelji često puta i ne prepoznaju.\nLazarević je iznela i podatak da je dve trećine dece starosti od od 2 do 14.godina iskusilo neku vrstu psihološkog ili fizičkog nasilja, dok se fizički kažnjava čak 67 odsto u vaspitne svrhe.\n– Ostaje i dalje neodređen broj neprijavljenih nasilja, jer se veoma mali broj prijavi i procesuira i realno stanje je zaista ozbiljno. Posebno je to izraženo kada je reč o deci bez roditeljskog staranja i deci sa invaliditetom. Konvencija je u Srbiji potpisana1989 godine, i u skladu sa Konvencijom je usvojen veliki broj Zakona, doneta Strategija i funkcionišu protokoli u vezi sa tim. Potrebno nam je da svakodnevno obezbeđujemo stvaran sistem što efikasnije zaštite dece od svih oblika zlostavljanja i iskorišćavanja, mislim i na trgovinu i eksploataciju dece, i putem medija i na internetu. Ono što je zabrinjavajuće je , gledano iz ugla struke je da je svako maltretirano, zlostavljano ili zanemareno dete , obično žrtva ili akter porodičnog nasilja. Nasilje se često kombinuje i to fizičko, emocionalno i seksualno. Predstavnik austrijskog pravosuđa pre izvesnog vremena izgovorio je da nasilje nad decom, pre svega seksualna zloupotreba, predstavlja najveći krivični i socijalni izazov našeg doba. Prevencija je ključ u borbi protiv nasilja u porodici – objasnila je Lazarević.\nNa ovom skupu ocenjeno da su nam u tom smislu neophodne edukacije, iskustva i različite prakse drugih sredina kao i kontinuirana, konstruktivna i efikasna saradnja i komunikacija sa svima koji imaju znanja i podatke u ovoj oblasti.\nZamenica predsednika Skupštine grada Ljuba Travica ukazala je da problem nasilja nad decom mora biti vidljiv i da se o tome mora govoriti i raditi na prevenciji. Ona je najavila da će uskoro biti održana konferencija za novinare na kojoj će biti predstavljen rad multisektorske Radne grupe u prethodnom periodu.


RTCG - Radio Televizija Crne Gore - Nacionalni javni servis :: Region :: BiH bez mina do 2025. godine\nEU IZDVAJA 10 MILIONA 04. 04. 2019. 14:06 >> 14:06 7\nEU IZDVAJA 10 MILIONA\nBiH bez mina do 2025. godine\nBiH i dalje ima najveći broj zaostalih mina, ali se radi na tome da do 2025. bude potpuno očišćena, izjavio je šef Delegacije EU u BiH Lars-Gunar Vigemark.\nOn je na predstavljanju analize akcija uklanjanja mina Oružanih snaga BiH za 2018. godinu, rekao da je početkom ove godine usvojena nova Strategija za deminiranje 2018.-2025, čiju će realizaciju Evropska unija podržati sa 10 miliona evra.\nVigemark je naglasio da te aktivnosti, prije svega, doprinose bezbjednosti građana, obradi poljoprivrednog zemljišta, ali i da se njima utire put značajnim projektima za budućnost, poput Koridora "Pet ce", prenosi FENA.\nZamjenik načelnika zajedničkog štaba za operacije Oružanih snaga BiH Ivica Jerkić, rekao je da je ova aktivnost prilika da Oružane snage prezentuju svoje aktivnosti, i istakao da je deminiranje jedan od pet najvažnijih zadataka definisanih Zakonom o odbrani BiH.\nDva odsto teritorije BiH još je pod minama, a nova strategija deminiranja kaže da bi taj posao trebalo da bude završen do 2025. godine. Da bi se to dogodilo svi zajedno moramo da radimo, naveo je Jerkić.


Poverenica: Bez diskriminacije zbog rodnog identiteta - Izazov\nRadio-televizija Srbije 17. maja 2019. 12:05\nTransfobija i homofobija su i dalje prisutni u našem društvu, kao i nedostatak razumevanja za poteškoće sa kojima se LGBT osobe suočavaju, ukazuje poverenica Brankica Janković napominjući da su oni deo našeg društva i da ne možemo ignorisati njih i njihova prava.\nZabrinjavajuće je to što pojedinci, posebno određeni političari i javne ličnosti i dalje iznose uvredljive i omalovažavajuće stavove kojima nastavljaju da podržavaju predrasude prema LGBT zajednici, naglašava poverenica, navodi se u saopštenju.\nJanković ističe da i pored pozitivnih pomaka i izmenjenih zakonskih rešenja u vezi sa promenom pola u matičnim knjigama i dokumentima, treba nastaviti sa daljom implementacijom propisa i unapređenjem položaja ovih društvenih grupa.\nNapominje da broj pritužbi koje se podnose Povereniku zbog diskriminacije po osnovu seksualne orijentacije i rodnog identiteta pokazuju da treba osnažiti pripadnike LGBT populacije da prijavljuju diskriminaciju, pogotovo ako se ima u vidu da su najveći deo pritužbi podnele organizacije civilnog društva.\nSavremeno društvo ne sme tolerisati bilo kakav vid diskriminacije i mora stvoriti uslove da svi naši građani i građanke budu ravnopravni, zaključuje Janković.


Press Online :: Biznis :: Galenika u 2016. godini premašila planove\nKompanija “Galenika” nadmašila je sve poslovne planove u poslednjem kvartalu 2016. godine, a na domaćem tržištu u poslednja četiri meseca prodala lekova u vrednosti od oko dve milijarde dinara, što je za oko 40 odsto više nego što je planirano, saopšteno je iz ove fabrike lekova.\n"Plan je premašen i na nivou cele 2016. godine. Za taj period prodato je lekova u vrednosti od 5,2 milijarde dinara što je osam odsto više nego sto je u kompaniji planirano, ali i 14 odsto više od prodaje lekova u Galenici u 2015. godini", izjavio je generalni direktor “Galenike” Nedeljko Pantić.\nOvaj iznos jeste manji od planiranog, ali posmatrajući celu 2016. godinu izvoz je iznosio 6,9 miliona evra, što je na nivou rebalansiranog plana, a i više od izvoza u 2015. godini za sedam procenata. Glavna izvozna tržišta ove fabrike su zemlje regiona, a kompanija izvozi i\nna tržišta Rusije, Kazahstana i Belorusije.\nU kompaniji je saopšteno i da je proizvodnja lekova u cetvrtom kvartalu 2016. bila na nivou plana, kao i da je proizvodnja u celoj 2016. bila veća od planirane za pet odsto.\nPantić napominje da su rezultati nastali zahvaljujući dobrim kadrovskim potezima u nadležnim sektorima, prvenstveno u oblastima prodaje i marketinga.\n"Plan za 2017. godinu još je ambiciozniji. Ciljeve smo postavili na realnim osnovama i uveren sam da će biti ostvareni", zaključio je Pantić, dodajući da “Galenika” koja je, inače, jedina fabrika lekova čiji je većinski vlasnik država, ima odličnu saradnju sa resornim Ministarstvom privrede.


Canon EOS M prva kompaktna sistemska kamera – Personal magazin\nKompanija Canon proširila je svoj nagrađivani EOS asortiman lansiranjem novog EOS M modela. Prva Canon kompaktna sistemska kamera (CSC – compact system camera), EOS M, je dizajnirana za sve koji…\nKompanija Canon proširila je svoj nagrađivani EOS asortiman lansiranjem novog EOS M modela. Prva Canon kompaktna sistemska kamera (CSC – compact system camera), EOS M, je dizajnirana za sve koji koriste fotografiju kako bi delili svoje svakodnevne strasti – od hrane preko mode i kulture, do muzike i umetnosti.\nEOS M donosi DSLR kvalitet fotografije, kreativne karakteristike i Full HD mogućnost kreiranja filma u kompaktnom i modelu koji je jednostavan za upotrebu. Savršen je „ponesi-bilo-gde“ partner za sve entuzijaste koji dokumentuju svoje živote kroz fotografije, ali bez preke potrebe da sebe smatraju fotografima.\nPored toga što je kompatibilan sa postojećim Canon EF objektivima, dodatnom opremom i Speedlite-ovima, EOS M lansira svoj dogovoreni opseg kompaktne dodatne opreme. Dva nova EF–M objektiva pružaju mogućnost prenošenja i visoke performanse kada se koristi novi model – model EF-M 18-55mm f/3.5-5.6 IS STM sa standardnim zumom i EF-M 22mm f/2 STM pancakemodel objektiva. Oba karakteriše nova Stepper Motor tehnologija koja omogućava izuzetno glatke AF performanse, kao i preciznu Canon optiku, dok njihovi kompaktni dizajni pružaju savršenu formu koja odgovara kućištu kamere koje je veličine džepa.\nCanon EOS M prva kompaktna sistemska kamera was last modified: July 25th, 2012 by Redakcija\nCanonCanon EOS Mcompact system cameraCSCDSLRDSLR kvalitetEOS Msistemska kamera


40 godina Termotehnike\nČetrdeset godina časopisa "Termotehnika"\nZa jedan časopis četrdeset godina neprekidnog izlaženja je veliki uspeh.\nNa prvom skupu termičara Jugoslavije pre više od četrdeset godina donete su dve bitne odluke - da se osnuje Društvo termičara Jugoslavije i da se pokrene glasilo termičara časopis "Termotehnika".\nOsnovano Jugoslovensko društvo termičara godinama je uspešno okupljalo termičare na svojim simpozijumima širom Jugoslavije.\nDanas Društvo termičara, u izmenjenom okruženju, okuplja termičare Srbije.\nVeliku zaslugu u aktivnosti Društva ima časopis "Termotehnika", iniciran 1974. godine, čiji je prvi glavni i odgovorni urednik bio profesor Milan Vesović sa Mašinskog fakulteta u Beogradu, a nasledio ga je dr Ljubomir Jovanović, naučni savetnik, iz Laboratorije za termotehniku i energetiku Instituta za nuklearne nauke "Vinča" do svoje prerane smrti.\nČasopis je zamišljen kao glasilo Društva sa objavljivanjem radova sa simpozijuma termičara, ali je ubrzo počeo da objavljuje naučne i stručne radove iz oblasti prenosa toplote i mase iz svih republika SFRJ.\nNajviše radova je objavljivano iz Srbije i Slovenije.\nOd 1994. godine jedan broj "Termotehnike" štampan je na engleskom jeziku, koji od 1997. godine izlazi kao poseban časopis "Thermal Science", postavljen prema svim kriterijumima međunarodnih časopisa, sa međunarodnom redakcijom i međunarodnom recenzijom radova.\nIpak, nešto se menja, postoji interes za objavljivanjem radova iz susednih zemalja istog ili sličnog jezičkog područja. To nas upućuje da istrajemo u daljem izlaženju. Zamoreni stariji članovi Društva i redakcije zamenjuju se mlađim koji će dati nov impuls kako u održanju kvaliteta tako i u kvantitetu.\nMeđutim, glavna pokretačka snaga i želja da se nastavi izlaženje časopisa su radovi.\nBez njih bi se časopis odavno ugasio.\nAko bi trebalo nekog istaći onda bi to bila Laboratorija za termotehniku i energetiku Instituta "Vinča" koja je povremeno bila jedini finansijer i štamparija Instituta "Vinča", koja je uz velike napore uspevala da odštampa časopis u opštoj besparici i teškoćama u nabavci hartije i drugog materijala.\nObeležavajući četrdesetogodišnjicu izlaženja časopisa "Termotehnika" moramo biti zadovoljni postignutim rezultatima u teškim godinama iza nas, sa željom da dalji put bude manje trnovit i da finansije ne budu ograničavajući faktor u održanju kvaliteta i redovnosti izlaženja u punom tiražu.


Naslovnica Sjeverni Sandžak Novi Pazar Novi Pazar: Prvomajska ulica se zatvara na 20 dana\nOd ponedeljka, 21. oktobra 2019. godine, JP za uredjivanje građevinskog zemljišta Novi Pazar će izvoditi radove na sanaciji slivničke rešetke kišne kanalizacije na raskrsnici ulice Veljka Vlahovića i 1. Maja.\nUlica 1. Maja će biti zatvorena za saobraćaj u trajanju od 20 dana, a saobraćaj će se odvijati alternativnim putnim pravcima, u skladu sa Saobraćajnim projektom i postavljenom vertikalnom saobraćajnom signalizacijom.\nMole se naši sugrađani da imaju strpljenja dok se izvode navedeni radovi i da poštuju saobraćajnu signalizaciju, a sve u cilju kvalitetnijeg rada i poštovanja roka za završetak radova.\n(Grad Novi Pazar)\nMirsad 20. Oktobra 2019. At 11:17\nDa ne zatvaraju ovo lopovi da bi rahat poceli Tutinci da grade zgrade u Prvomajskoj ? Ostace psi lopovski zapamceni po tome kako su unistili Novi Pazar, dajuci dozvole da gradi ko hoce i gde hoce zgrade. Da grade bez parkinga i garaza a lopovi da uzimaju po deset hiljada eura i da placaju onu vojsku glasaca koja izlazi iz opstine .Dosta je samo ul.Avnoj-a i tri zgrade bez jednog parking mesta i garaza, sad je po ceo dan guzva i svadje i sviranje. A psi su srusili onima koji su ih imali garaze u centru i sad ce tu da zaposle jos kojeg glasaca. Psi prljavi.\nAno 20. Oktobra 2019. At 09:44\nDatumski navedite koji je period u pitanju!\ndiko dikic 20. Oktobra 2019. At 08:17\njel ovde neko lud.?!”zbog slivničke rešetke “…se zatvara na 20 dana prvomajska ulica.\nnedaj Bože da ovi rade šta drugo u gradu možda ne bismo mogli izaći iz kuća.


Izvor: Advertiser-Serbia.com, 13.Apr.2021, 13:25\nUdruženje radio-stanica RAB Srbija raspisalo je konkurs za godišnju nagradu V(RAB)AC za najbolje radijske džinglove i reklame. RAB Srbija desetu godinu raspisuje ovaj konkurs\n„Na ovaj način svi zajedno afirmišemo radio kao najomiljeniji medij koji ima najkreativnije reklame koje stvaraju najbolje slike i koje slušaoci vole,“ poručuju iz Udruženja.\n– Zlatni, Srebrni i Bronzani V(RAB)AC za najbolji >> Pročitaj celu vest na sajtu Advertiser-Serbia.com << radio džingl (identifikacini džingl),\nPravo učešća imaju sve radio stanice u Srbiji u svim kategorijama, kao i sve marketinške i kreativne agencije u kategorijama pevana radio reklama, radio reklame u trajanju do 20 i do 40 sekundi. Uslov je da su reklame i džinglovi nastali u poslednjih godinu dana.\nPredloge pošaljete na info@rabsrbija.com najkasnije do 15. maja, nakon čega će stručni žiri oceniti džinglove i reklame i odabrati pobednike. Za sve dodatne informacije možete kontaktirati Ivanu Jordović, koordinatora RAB Srbija, na 064/17-87-215.


Denis je pre nedeljne trke za Veliku nagradu Velike Britanije rekao da bi Baton, kome ugovor ističe na kraju godine, "trebalo mnogo više da se trudi".\n"Ne vidim zašto ne bih bio u Meklarenu i sledeće sezone. Nisam i ne bi trebalo da budem zabrinut za moju budućnost u Formuli jedan. Sigurno ne bi trebalo da razmišljam o tome da li ću sledeće sezone dobiti ugovor", rekao je Baton, preneo je Bi-Bi-Si (BBC).\nBaton je ove sezone samo jednom bio na podijumu - u prvoj trci u sezoni u Australiji, kada je zauzeo treće mesto, i posle devet trka u šampionatu nalazi se na osmom mestu sa 55 bodova.\n"Ja sam svetski šampion, pobedio sam u 15 trka. Mislim da sam na vrhuncu, imam vrlo brzog klupskog kolegu koji me tera da budem bolji", rekao je 34-godišnji Britanac.\nMeklaren ove sezone nema konkurentno vozilo, šesti je u šampionatu konstruktora sa 90 bodova, a prvoplasirani Mercedes sakupio je 326 boda.\nBaton i njegov klupski kolega Kevin Magnusen su u nedelju na Silverstonu zauzeli četvrto i sedmo mesto. Upitan da li su kritike uticale na njegov nastup, Baton je odgovorio odrečno.\n"Definitivno ne. Šalili smo se posle kvalifikacija, Ron je rekao: 'Vidiš kako su moji komentari delovali'. Smejali smo se tome. Kada dajete 100 odsto mogućnosti reči neće ništa promeniti - negativne ili pozitivne. Ne želim loše da radim, želim da obavim posao najbolje što mogu", rekao je Baton.


Sveobuhvatno predstavljanje prosvete i obrazovanja – Beogradski sajam\nMinistarstvo prosvete, nauke i tehnološkog razvoja tradicionalni je pokrovitelj dosadašnjih sajmova Zvonce i Učila, a ubuduće jedinstvenog Sajma obrazovanja i nastavnih sredstava. Uz pokroviteljstvo i aktivno učešće u organizovanju ove manifestacije, Ministarstvo ima i svoj štand na kome će sve do nedelje, 30. oktobra promovisati obrazovanje. Ideja je da se obrazovanje prikaže u pravom, pozitivnom svetlu i da se pošalje poruka da jedino obrazovana Srbija može da bude uspešna Srbija.\nNa štandu Ministarstva posetioci mogu više da saznaju o različitim temama vezanim za obrazovanje, ali i da prate prezentacije različitih modela i primera dobre prakse obrazovanja. Posebno će biti prezentovani modeli dualnog obrazovanja – srednje škole će prezentovati kako ono funkcioniše u praksi i šta u praksi predstavlja dualno obrazovanje.\nUz predstavljanje obrazovanja na svim nivoima, u svim krajevima Srbije, posebna pažnja na štandu Ministarstva biće posvećena socijalnoj inkluziji i socijalnom obrazovanju na svim nivoima. Jedan od projekata je i unapređenje predškolskog obrazovanja i vaspitanja, a biće predstavljena i mreža naučnih klubova koji su otvoreni širom Srbije i koji građanima približavaju nauku i tehnologiju.


Dnevni horoskop za 24. januar: Lavove muči glavobolja, blizance problemi sa varenjem - Glas Zaječara\nStanje na putevima: Vozite oprezno – prete magla i odroni!\nVremenska prognoza: Danas umereno oblačno i suvo\nVučić: Srbija četvrta država u svetu po stopi vakcinacije\nNičić: Od ponedeljka imunizacija na dve lokacije. Do sada preko 2000…\nHome Zabava Horoskop Dnevni horoskop za 24. januar: Lavove muči glavobolja, blizance problemi sa varenjem\nDnevni horoskop za 24. januar: Lavove muči glavobolja, blizance problemi sa varenjem\nSunce je danas u konjunkciji sa Saturnom u Vodoliji i ovo je dobar dan za rešavanje nekih porodičnih dilema, a uz poštovanje tuđeg mišljenja, posebno ukoliko dolaze od iskusnijih ljudi.\nPrethodni tekstStanje na putevima: Vozite oprezno – prete magla i odroni!\nStanje na putevima: Vozite oprezno – prete magla i odroni! 24/01/2021\nVremenska prognoza: Danas umereno oblačno i suvo 24/01/2021\nVučić: Srbija četvrta država u svetu po stopi vakcinacije 23/01/2021\nBor: Upucao devojku nakon što mu je ispala puška iz ruke 23/01/2021


Makedonci oduševljeni sajmom privrede u Tešnju – Haber.ba\nPredstavnici privrednih i političkih institucija Republike Sjeverne Makedonije izjavili su za ZOS radio da se kući vraćaju pod dojmom srdačne dobrodošlice koju su doživljeli u Tešnju, pišu poslovnenovine.\nJovan Stojanovski, savjetnik u kabinetu Ministra za poljoprivredu, šumarstvo i vodoprivredu Republike Sjeverne Makedonije rekao je da su već razmjenili kontakte sa privrednicima iz BiH i dogovorili slijedeće korake za uspostavljanje buduće saradnje, a neki od njih su već potvrdili svoju posjetu Sjevernoj Makedoniji.\n“Trgovina je jedna svakako od najčešćih termina koji se pominjao na svakom sastanku sa BiH privrednicima. Naše države već imaju sklopljene brojne bilateralne sporazume o saradnji, a koji su jedan od mehanizama za povećanje trgovinske razmjene između naše dvije prijateljske zemlje. Posljednje dvije godine Republika Sjeverna Makedonija uspjela je postići ogromne uspjehe na međunarodnom planu, kao što su dogovori sa Grčkom i Bugarskom, koje izražavaju našu volju za budućom saradnjom sa svim zemljama iz regiona”, izjavio je Stojanovski.\nNa kraju je istakao svoju ocjenu da Tešanjski sajam privrede ima sve preduslove da postane sajam broj 1. ne samo u BiH već i u regionu.\n“To je zbog toga što privrednici ovaj sajam osjećaju kao svoj i svi zajedno doprinose njegovoj organizaciji. I pored toga što živimo u svijetu naprednih virtualnih tehnologija, ja mislim da je ovaj način još uvijek najefikasniji za povezivanje privrednika i uspostavljanje saradnje”, zaključio je Stojanovski.\nTeme:izdvojeno, Međunardni sajam privrede, promo, Sjeverna Makedonija, Tešanj, zemlja partner


Dan online - Sport: Jokić najplaćeniji srpski sportista u istoriji - 2018-07-11\nSport SRPSKI KOŠARKAŠ ZVANIČNO POTPISAO PETOGODIŠNJI UGOVOR SA DENVEROM ZA 148 MILIONA DOLARA Jokić najplaćeniji srpski sportista u istoriji\nSrpski košarkaš Nikola Jokić zvanično je potpisao novi, petogodišnji ugovor sa Denver Nagestima vrijedan 148 miliona dolara i time postao najplaćeniji srpski sportista u istoriji. Nagetsi su odabrali 23-godišnjeg srpskog centra kao 41. pika na draftu 2014, da bi on godinu dana kasnije obukao njihov dres. Jokić je prošle sezone bio ključni igrač tima sa prosjekom od 18,5 poena uz 10,7 skokova i 6,1 asistencija po meču. Postao je tek šesti igrač u istoriji NBA, uz Rasela Vestbruka, Kevina Garneta, Lerija Birda, Vilta Čemberlena i Oskara Robertsona sa takvim prosjekom sezone.\n- Mnogo sam srećan što ostajem u Denveru još mnogo godina. Nevjerovatan je osjećaj. Ovaj klub je vjerovao u mene 2014. i želim da se svim zahvalim na podršci u poslednje tri godine i kakav sam igrač postao, rekao je Jokić, pored kojeg se na višegodišnju vjernost obavezao i Vil Barton, koji je dobio 54 miliona za naredne četiri sezone.\nJokić je prošle sezone dva puta bio igrač nedjelje u NBA, što je prije njega u dresu Denver Nagetsa uspio da uradi samo Karmelo Entoni, treći pik sa čuvenog drafta 2003. godine. Tokom tri sezone u Nagetsima postao je tek peti igrač (Robertson, Bird, Moris Stouks, Sidni Viks) u istoriji NBA sa više od 3.000 poena, 2.000 skokova i 1.000 asistencija u tom periodu.T.B.


Prof. Domazet: Djecu od vrtića treba podučavati IT pismenosti | Portal 072info\nU susret predstojećem Godišnjem sastanku Odbora guvernera Evropske banke za obnovu i razvoj, profesor na Ekonomskom fakultetu Univerziteta u Sarajevu dr. Anto Domazet ističe da je investicijska konferencija Evropske banke za obnovu i razvoj (EBRD), koja će naredne sedmice biti održana u Sarajevu, jako značajna za Bosnu i Hercegovinu.\n"To su izuzetno značajne oblasti za Bosnu i Hercegovinu. Mislim da tu zaista možemo ponuditi puno.\nU informacijskim tehnologijama imamo vrlo talentirane ljude. Ali, ako\nne stvaramo nikakve uvjete da oni ostanu u ovoj zemlji, oni će biti\ndobra radna snaga u zapadnim zemljama. Po mom mišljenju, IT sektor je\nnajbolji obrazac reformi koje su potrebne u Bosni i Hercegovini",\nporučio je profesor Domazet.\n“Djecu treba od vrtića podučavati IT pismenosti i omogućiti im kontakte sa računarima, pratiti ih kao talente, omogućavati da, u daljem školovanju, odnosno u srednjoj školi, pa potom i na univerzitetu, uz povoljne start up mogućnosti, iskoriste svoje talente. Za sve to moraju imati prilike u Bosni i Hercegovini”, stav je Domazeta.\nIT biznis je, kaže, globalizirani biznis i jako je važno da bude lociran u Bosni i Hercegovini: “On tržišta ima u čitavom svijetu. Dakle, momci i djevojke mogu servisirati i američka i pacifička tržišta i to uopće nije nikakav problem.”\nŠto se tiče turizma, navodi profesor Domazet, Bosna i Hercegovina zaista ima konstantno rastuće rezultate.\n“Moramo prevazići fazu u kojoj se turizam razvija organski, na bazi tržišnih poticaja, a uključiti i svjesnu akciju, odnosno dopunsku akciju institucija BiH, institucija entiteta, te gradskih i općinskih institucija, kako bi se turizam usmjerio u pravcu održivosti i to ekonomske, socijalne i ekološke”, poručio je Domazet.\nBosna i Hercegovina će 7, 8. i 9. maja biti zemlja domaćin jednog od najznačajnijih događaja u posljednjih dvadesetak godina, Godišnjeg sastanka Odbora guvernera EBRD-a, povodom kojeg će, prema procjenama, ugostiti više od 2.000 predstavnika međunarodne poslovne zajednice, investitora, visokih vladinih zvaničnika (guverneri EBRD-a, ministri finansija, ekonomije, trezora ili Centralne banke) te predstavnika organizacija civilnog društva.


Komesarijat: Procesuirati sve vinovnike nemira u centrima za azil migranta - Ozon Media\nKomesarijat za izbeglice i migracije Republike Srbije saopštio je da se, zbog pandemije koronavirusa, migranti u Srbiji već više od tri nedelje nalaze u potpunoj izolaciji od okruženja, a neki centri i duže od mesec dana.\nU saopštenju se navodi da je to, sa stanovišta zdravstvene bezbednosti, dalo rezultate jer za sada, 33 dana od pojave prvog slučaja zaraze u Srbiji, među migrantima nema obolelih.\nUsled karantina u kojem se nalaze, očekivan je porast napetosti i nervoze u centrima, što, međutim, nije ni razlog, ni opravdanje za kršenje odredbi vanrednog stanja, koje, u situaciji velike opasnosti po zdravlje stanovništva, moraju da poštuju svi.\nKomesarijat očekuje od nadležnih da sve vinovnike nemira u Krnjači procesuira po zakonu koji važi u ovim vanrednim okolnostima, uz napomenu da se neće tolerisati kršenje odredbi vanrednog stanja unutar centara.\nKomesarijat istovremeno zahvaljuje ministarstvima odbrane i unutrašnjih poslova na brzoj i efikasnoj reakciji, uz uverenje da će i ubuduće, zajedničkom i koordinisanom akcijom, sprečiti pojavu bilo koje nepoželjne situacije u centrima u vreme vanrednog stanja, navodi se u saopštenju.\nTrenutno se u prihvatnim centrima u Srbiji nalazi 8.700 migranata i među njima nema zaraženih novim korona virusom, kaže komesar za izbeglice i migracije Vladimir Cucić.\n„Naši centri su hermetički zatvoreni više od mesec dana i u njih niko ne može da izađe i uđe. To što niko nije zaražen je dokaz da je izolacija najbolje rešenje“, rekao je Cucić za Tanjug.\nDodaje da u centre niko ne može da uđe i izađe i daje to jedini način da se migranti zaštite.\nNovi migranti koji ilegalno uđu u naše zemlju, ali i oni koji pobegnu iz prihvatnih centara smeštaju se u posebne centre u Miratovcu i Moroviću, gde će ostati do kraja vanrednog stanja.


ASTON MARTIN DB4 - Lux Life luksuzni portal: Moda, Stil, Trendovi, Kolekcije 2014...\nNa povratku sa salona u Parizu 1955 godine u istom kupeu voza su sedela dva direktora Aston Martina i inženjer Carlo Felice Bianchi Anderloni sa svojim partnerom Ponzoni-jem. Gospoda se nisu međusobno poznavala ali gospodin Anderloni koji je govorio engleski, čuo je tokom razgovora gospode iz Aston Martina, da planiraju posetu Carrozzerii Touring. U istom trenutku on im se na simpatičan način predstavio i sledećeg dana našli su se na sastanku u sedištu kompanije Touring. Prvi rezultat te saradnje bilo je projektovanje modela spider 2000 cc, na šasiji DB2/4, od koje su napravljena i prodata samo tri primerka nakon prezentacije na sajmovima u Torinu i Londonu 1956 godine.\nSve ovo je bila baza za mnogo važniji dogovor a to je realizacija novog DB4 GT i nakon toga novih modela DB 5 i DB 6 u raznim verzijama. Ugovor je predviđao da po realizaciji prvog i drugog prototipa 1958 godine, produkcija će biti nastavljena po licenci u Engleskoj u fabrikama Aston Martina i to u Feltham-u a potom i u Newport Pagnell-u, poštujući u potpunosti process konstrukcije patentiran kao Superleggera. Ovaj model je imao spektakularan uspeh zahvaljujući pre svega ogromnom publicitetu koji je ostvario model DB4 serije 6 Saloon u filmu o agentu James Bondu 007 – Operacija Goldfinger.\nOvaj nezaboravni film koji se pamti pre svega po neverovatnim tehnološkim efektima, kojima je James Bond u svom Aston Martinu nadigravao svoje protivnik koji je bio proizveden u kompaniji Touring , u njihovim pogonima u Milanu. Na ovaj način Aston Martin i Superleggera su postali deo istorije filma.\nPROČITAJTE SLEDEĆI TEKST: 24 SATA ELEGANCIJE - My7Ways


DIGITALNA TRANSFORMACIJA M-Files DMS - Iron Trust d.o.o. Beograd\nDa li biste želeli da uvek pronađete vaša dokumenta?\n“Vreme je ono što najviše želimo, ali ono što najgore koristimo.”\nBez obzira koliko mi tvrdimo da smo elektronski, kompanije se i dalje muče sa papirima. Kompanije se oslanjaju na papir i pronalaze informacije koje često uključuju pretragu fajlova i mrežnih diskova. Razmislite o problemima kao što su pronalaženje dokumenata lako, lociranje najnovije verzije dokumenta, pregledanje, odobravanje i potpisivanje dokumenata.\nDobra vest je da za svaki od ovih pitanja postoji rešenje! Zahvaljujući pametnim tehnologijama inteligentnog informacionog menadžmenta(IIM),kao i skeniranju nekoliko kompanija može da upravlja, organizuje i sladišti obim elektronskih i fizičkih dokumenata.\nTakođe digitalizacijom fizičkih dokumenata uz pomoć naših usluga skeniranja i indeksiranja dokumentacije izvršićete optimizaciju svojih poslovnih aplikacija i bolje iskoristiti svoje investicije u tehnologiju. Brzim i sigurnim pristupom moći ćete da ispunite ciljeve usaglašavanja , kao i druge poslovne obaveze.


Prvi veb kritičar loše novinarske prakse u Srbiji - Evropska opservatorija za novinarstvo - EJO\n17. јуна 2013. • Etika i kvalitet • by Marko Nedeljkovic\nSrbija je početkom ovog meseca konačno dobila prvi sajt koji se bavi kritikom loših novinarskih poteza. Novinari udruženja Njuz.org pokrenuli su sajt posmatrac.rs koji će kritički pisati o izveštavanju domaćih medija, a cilj sajta je da doprinese širenju medijskog pluralizma i medijske pismenosti u društvu, i to prvenstveno razvojem kritičke svesti kod konzumenata vesti u našoj zemlji.\nPosmatrac.rs će tako od ovog meseca konstantno ukazivati na neprofesionalizam u domaćim medijima, a posebna pažnja biće posvećena onlajn medijima jer oni podležu najmanjoj regulativi.\n„Kritikovanjem loše prakse, Posmatrač se bori za povećanje etičnosti u radu domaćih medija, kao i za poboljšanje položaja novinara. Misija će biti ispunjena onda kada publika sa većom dozom kritičnosti bude pratila medije“, kaže glavni urednik projekta Posmatrač Nenad Milosavljević. Realizaciju ovog projekta pomogao je i Registar nacionalnog internet domena Srbije (RNIDS) u okviru konkursa 4PI.\nAutori tekstova na ovom sajtu biće i poznati urednici i medijski profesionalci koji su dobro upoznati sa funkcionisanjem domaćih medija, a spremni su da javno kritikuju neprofesionalnost svojih kolega.\nTako se na sajtu već sada mogu pročitati kolumne Zorana Prerdovića pod nazivom Ima li života posle tabloida, Milana Ćulibrka pod nazivom Srpski mediji: ne čitaj kako je napisano, ali i studije slučaja Seks, laži i klikovi, Ljubavnik iz mrtvačnice i Hrvatska himna kao žrtva neproverenih informacija.\nMedijskim profesionalcima korisna bi mogla da bude i rubrika “Rečnik” posvećena definisanju medijskih termina, dok se savremeni medijski trendovi i dešavanja u svetu mogu pratiti u okviru rubrike “Mediji danas”.\nO značaju ovog sajta govori i činjenica da su kršenje etičkih principa i neprofesionalizam postali svakodnevna praksa u domaćim medijima, na šta je u više navrata upozoravala i Evropska opservatorija za novinarstvo. Kada dva i dva postanu pet, Gde je granica novinarske pažnje i Temperatura istopila kodekse, samo su neki od tekstova koji svedoče o (ne)profesionalizmu medija u našoj zemlji.\nOsnivači Posmatrača boriće se i za to da publika ne bude pasivni primalac informacija, već da kritički prati medije, da ukršta izvore i sama proverava informacije, ali i da bude radoznala i polemiše o njima. Stoga su svi čitaoci pozvani da na mejl adresu redakcija@posmatrac.rs šalju svoje predloge, sugestije i kritike, i time doprinesu radu sajta i kreiranju što kvalitetnijeg sadržaja.\nTags:loša novinarska praksa, medijski neprofesionalizam, Nenad Milosavljević, novinarska etika, posmatrac.rs\n» Etika i kvalitet » Prvi veb kritičar loše novinarske prakse...


Dodik: Ne rušim Dejton, srušili su ga stranci - Impuls\nObjavljeno: Subota, 17 Avgust 2019 08:29\nBANJALUKA - Srpski član Predsjedništva BiH Milorad Dodik izjavio je da ne diže revoluciju, niti pokušava da ruši Dejtonski sporazum, već da su stranci u BiH srušili mirovni sporazum, što pokušavaju da opravdaju.\n"Zašto im smeta da se demokratsko tijelo, koje je konstituisano u skladu sa Ustavom izjašnjava o ovome. Kako misle da nam nametnu da je ustavno ono što su činili? Gdje u Ustavu piše da BiH ima nadležnost za bezbjednost, odbranu, pravosuđe, finansije? Ustav nije Incko i borićemo se dok ovdje postojimo protiv onih koji su nam oteli prava i slobode", rekao je Dodik za "RTRS".\n"To se radi da bi mi ostali bez novca kako bi se na ulicu dovele socijalne grupe da mijenjaju politiku. Oni bi doveli Mirka Šarovića i ostale koji su servilni prema muslimanima i odlučivali bi onako kako njima odgovara", rekao je Dodik.\n"Priča o NATO izmišljena da bi Srbi ostali bez legitimnih predstavnika"\n"To je politička igra čiji je cilj da bude smanjena politička snaga Srpske, koja jedina funkcioniše u skladu sa izbornim rezultatima i ima formiranu vlast, svoje predstavnike i političku reprezentaciju na nivou BiH. Hrvati, takođe, imaju reprezentaciju", rekao je Dodik za "RTRS".\n"Kada se dodaju još poneki iz međunarodne zajednice, onda je razumljivo zašto je situacija konfuzna", dodao je Dodik.\n"Ali mnoge izjave i tumačenja su njegov vijek trajanja već definisali. Bakir Iztetbegović je rekao da je o redukovanom ANP-u počeo da razmišlja tek nakon potpisivanja sporazuma što govori o njihovom odnosu prema dogovorima u BiH. Sporazum jasno precizira šta treba da bude urađeno i nemam namjeru da ga više tumačim", naglasio je Dodik.\n"To je Bošnjake osokolilo da opet podmeću. Izetbegović je nametao priču da će to stranci izmodelirati, ali moj stav je da smo se dogovorili i da nema nikakvog dodatnog dogovora. Amerikanci su juče tražili da vide šta je na dnevnom redu (Predsjedništva BiH), ali sam im rekao da oni nemaju šta da se miješaju u sjednice organa. To je direktno miješanje u unutrašnje stvari neke zemlje", upozorio je Dodik.


U Specijalnoj bolnici za rehabilitaciju „Gejzir“ u Sijarinskoj Banji, nedaleko od Medveđe, boravi 220 gostiju, a kapaciteti banje mogu da zadovolje želje još tridesetak gostiju. Pored zdravstvenih, posetom mogu biti zadovoljni i turistički radnici Sijarinske Banje. Pokazalo se da stari gosti ne zaboravljaju ovu banju u južnoj Srbiji, a najviše posetilaca je iz Beograda, Niša, Leskovca i čitave Vojvodine.\nPRODUŽEN ROK ZA PODNOŠENjE MOLBI ZA STIPENDIJE ZA SIROMAŠNE SREDNjOŠKOLCE I UČENIKE BEZ RODITELjA\nZbog ukazane potrebe rok za podnošenje molbi za konkurs za dodelu stipendija učenicima srednjih škola na područijima opština Preševo, Bujanovac i Medveđa za period septembar-decembar 20009/2010 godine produžava se do 5.septembra 2009.godine. Služba Koordinacionog tela Vlade Republike Srbije za opštine Preševo, Bujanovac i Medveđa\nU vezi sa otvaranjem isturenih odeljenja Pravnog i Ekonomskog fakulteta iz Niša u Medveđi,predsednik opštine Medveđa Slobodan Drašković izjavio je da će početkom avgusta početi upisni rok, dok će kvalifikacioni ispit za upis u ova isturena odeljenja biti organizovan početkom septembra.\n- Formular molbe za dodelu učeničkih stipendija Tekst konkursa za ostvarivanje socijalnih i manjinskih prava - Smernice za predlog projekta - ostvarivanje socijalnih i manjinskih prava - Obrazac za pisanje predloga projekta - ostvarivanje socijalnih i manjinskih prava - Formular za budžet projekta - ostvarivanje socijalnih i manjinskih prava Tekst konkursa za programe i projekte udruženja građana - Smernice za predlog projekta - programi i projekti udruženja građana - Obrazac za pisanje predloga projekta - programi i projekti udruženja građana - Formular za budžet projekta - programi i projekti udruženja građana\nMINISTARSTVO obrazovanja Srbije odobrilo je otvaranje odeljenja Pravnog i Ekonomskog fakulteta Univerziteta u Nišu u Medveđi - izjavio je ministar za državnu upravu i lokalnu samoupravu Milan Marković. On je ocenio da će odluka imati puno pozitivnih efekata na život mladih u tri opštine na jugu Srbije.


Javni poziv za dodelu podsticaja radi privlačenja direktnih investicija u automatizaciju postojećih kapaciteta u oblasti prehrambene industrije – ne zahteva zapošljavanje novih radnika, već samo ulaganje u novu opremu, u prehrambenoj industriji | SN Consulting\nUREDBA O ODREĐIVANJU KRITERIJUMA ZA DODELU PODSTICAJA RADI PRIVLAČENJA DIREKTNIH ULAGANJA U AUTOMATIZACIJU POSTOJEĆIH KAPACITETA U OBLASTI PREHRAMBENE INDUSTRIJE (“Sl. glasnik RS”, br. 46/2021)\nOvom uredbom bliže se uređuju kriterijumi, uslovi i način privlačenja direktnih ulaganja u automatizaciju postojećih kapaciteta u oblasti prehrambene industrije, kao i vođenje evidencije o odobrenim podsticajima.\n1) direktna ulaganja jesu ulaganja u materijalna i nematerijalna sredstva privrednih društava u oblasti prehrambene industrije, radi automatizacije postojećih kapaciteta sa ciljem unapređenja produktivnosti korisnika sredstava, povećanja broja domaćih kooperanata i povećanja korišćenja sirovina domaćeg porekla (u daljem tekstu: ulaganje radi automatizacije);\n3) ulagač jeste domaće ili strano privredno društvo koje podnosi prijavu za dodelu sredstava podsticaja, radi realizacije investicionog projekta preko korisnika sredstava koji je sa njim povezano lice. Ako je ulagač privredno društvo sa sedištem u Republici Srbiji, može istovremeno biti i korisnik sredstava;\n8) ulaganja u materijalna sredstva jesu ulaganja u postrojenja, mašine i opremu, a koja se priznaju kao opravdani troškovi ulaganja, ako ih koristi isključivo korisnik sredstava podsticaja;\n9) ulaganja u nematerijalna sredstva jesu ulaganja u patente, standardizaciju i licence, a koja se kao opravdani troškovi ulaganja priznaju, ako se na njih obračunava amortizacija, koristi ih isključivo korisnik sredstava podsticaja, vode u bilansima stanja korisnika sredstava podsticaja najmanje pet godina, odnosno tri godine za mala i srednja privredna društva i koja su kupljena pod tržišnim uslovima od trećih lica;\n10) jedinstveni investicioni projekat jeste svako direktno ulaganje koje realizuje korisnik sredstava podsticaja ili sa njim povezano privredno društvo na nivou grupe, u periodu od tri godine od dana početka realizacije prethodnog investicionog projekta za koji su dodeljena sredstva podsticaja, a u skladu sa prethodno zaključenim ugovorom o dodeli sredstava podsticaja na teritoriji iste ili susedne jedinice lokalne samouprave;\n11) period realizacije investicionog projekta jeste period određen ugovorom o dodeli sredstava podsticaja, u skladu sa ovom uredbom, u kome korisnik sredstava sprovodi direktno ulaganje;\n12) oprema koja se uvozi po osnovu uloga ulagača jeste nova oprema koju ulagač uvozi i kao svoj ulog investira u privredno društvo.\nOpravdani troškovi su ulaganja u materijalna i nematerijalna sredstva počev od dana podnošenja prijave za dodelu sredstava podsticaja do dana isteka roka za realizaciju investicionog projekta, u skladu sa ugovorom o dodeli sredstava podsticaja (u daljem tekstu: opravdani troškovi ulaganja).\nOpravdani troškovi ulaganja u nematerijalna sredstva za velika privredna društva mogu se priznati u visini od 50% ukupne vrednosti opravdanih troškova ulaganja, a za mala i srednja privredna društva u visini od 100% opravdanih troškova ulaganja.\nImovina koju privredno društvo stiče po osnovu ulaganja nakon podnošenja prijave za dodelu sredstava podsticaja, mora da bude nova.\nIzvori sredstava za privlačenje direktnih ulaganja\nPravo na učestvovanje u postupku dodele sredstava imaju ulagači koji prijave investicione projekte u oblasti prehrambene industrije, a koji se pre početka realizacije investicionog projekta prijave za dodelu sredstava na način i pod uslovima predviđenim ovom uredbom. Pod početkom realizacije projekta se podrazumeva preduzimanje prve pravno obavezujuće radnje.\n3) nad kojim nije pokrenut prethodni stečajni postupak, reorganizacija, stečaj, likvidacija ili prinudna likvidacija, u skladu sa propisima kojima se uređuju stečaj i likvidacija;\n1) za opravdane troškove ulaganja do 50 miliona evra – do 50% tih troškova;\n2) za deo opravdanih troškova ulaganja koji prelazi iznos od 50 miliona evra – do 25% tih troškova;\n3) za deo opravdanih troškova ulaganja koji prelazi iznos od 100 miliona evra – do 17% tih troškova.\nZa direktno ulaganje koje se smatra jedinstvenim investicionim projektom maksimalan dozvoljeni iznos sredstava koji se može dodeliti korisniku sredstava ili sa njim povezanim subjektom, utvrđuje se do procenta iz stava 4. ovog člana.\nSredstva se mogu dodeliti za realizaciju investicionih projekata za ulaganja radi automatizacije čija je minimalna vrednost ulaganja 1.000.000 evra.\nSredstva mogu biti dodeljena pod uslovom da se direktno ulaganje održi na istoj lokaciji u jedinici lokalne samouprave u periodu od najmanje pet godina nakon realizacije investicionog projekta za velika privredna društva, ili najmanje tri godine za mala i srednja privredna društva (u daljem tekstu: period garantovanog ulaganja).\nRok za realizaciju investicionog projekta je do tri godine od dana podnošenja prijave za dodelu sredstava, a koji se nakon zaključenja ugovora o dodeli sredstava podsticaja može produžiti najviše do pet godina, računajući od dana podnošenja prijave za dodelu sredstava, a po obrazloženom zahtevu korisnika sredstava, ukoliko Savet za ekonomski razvoj (u daljem tekstu: Savet) oceni da su okolnosti koje su dovele do potrebe za produženjem roka objektivne i da je produženje roka opravdano i svrsishodno, odnosno da se time na najefikasniji način postižu ciljevi ulaganja i privrednog razvoja.\n2) visina i vrsta ulaganja;\n3) tehnološki nivo delatnosti koja je predmet ulaganja, u skladu sa klasifikacijom Evrostata;\n4) prethodna saradnja sa dobavljačima i planirani udeo domaćih dobavljača;\n5) efekti ulaganja i uvođenja nove tehnologije na proizvodne kapacitete, produktivnost i unapređenje stepena prerade proizvoda;\n6) prethodni i planirani obim međunarodnog i ukupnog prometa (pre i nakon investicionog projekta) i uticaj uvođenja novih proizvoda;\n7) finansijsko-tržišna ocena investicionog projekta (izvori finansiranja, likvidnost, profitabilnost, održivost i period povraćaja investicije i dr.);\n8) postojeći nivo proizvodnje i planirano povećanje produktivnosti;\n9) podaci o dosadašnjem korišćenju sirovina domaćeg porekla i planirano povećanje;\n10) broj kooperanata i planirano povećanje broja kooperanata.\nPodsticaji za opravdane troškove ulaganja\nKorisnicima sredstava kod ulaganja radi automatizacije odobravaju se sredstva u visini od 20% opravdanih troškova za ulaganja u osnovna sredstva.\nUkupan iznos sredstava koja se mogu dodeliti u skladu sa ovom uredbom i drugih podsticaja određuje se u apsolutnom iznosu, pri čemu ne sme da pređe gornju granicu do koje je dozvoljeno dodeliti ukupan iznos državne pomoći u skladu sa propisima kojima se uređuju pravila za dodelu regionalne državne pomoći.\nDodela sredstava u skladu sa ovom uredbom sprovodi se putem javnog poziva za dodelu sredstava.\nMinistarstvo nadležno za poslove privrede na svojoj internet stranici objavljuje javni poziv.\nTekst javnog poziva objavljuje se i na internet stranici Razvojne agencije Srbije (u daljem tekstu: Agencija).\n1) naziv i sedište organa koji objavljuje javni poziv;\n2) naziv i sedište organa kome se dostavljaju prijave za dodelu sredstava;\n3) kriterijume za dodelu sredstava;\n4) raspoloživa finansijska sredstva za realizaciju javnog poziva;\n5) trajanje javnog poziva;\n6) adresu na kojoj se mogu dobiti obaveštenja u vezi sa učestvovanjem u postupku dodele sredstava i podatke o licu za kontakt;\n7) druge informacije od značaja i interesa za ulagače i korisnike sredstava.\nUlagač koji namerava da realizuje ulaganje, u skladu sa ovom uredbom, podnosi Agenciji prijavu za dodelu sredstava na propisanom obrascu, na srpskom jeziku (u daljem tekstu: Prijava za dodelu sredstava) radi utvrđivanja ispunjenosti uslova za dodelu sredstava.\nNa osnovu Prijave za dodelu sredstava Agencija vrši stručnu analizu investicionog projekta primenom kriterijuma iz člana 12. ove uredbe, osim analize kriterijuma iz člana 12. stav 1. tačka 5), čiju analizu vrši ministarstvo nadležno za poslove poljoprivrede i dostavlja je Agenciji radi objedinjavanja analize.\nObrazac prijave za dodelu sredstava podsticaja po ovoj uredbi propisuje ministar nadležan za poslove privrede.\n4) uverenje da protiv ulagača i korisnika sredstava nije pokrenut prethodni stečajni postupak, reorganizacija ili stečaj, a strano pravno lice daje izjavu o tome koja je sastavni deo Prijave za dodelu sredstava;\n5) dokaz o izmirenju obaveza po osnovu poreza u Republici Srbiji, a za strane ulagače koji nisu poslovali u Republici Srbiji izjavu da ulagač nije poslovao u Republici Srbiji i da nema poreski identifikacioni broj dodeljen u skladu sa propisima kojima se uređuje poreski postupak i poreska administracija, koja je sastavni deo Prijave za dodelu sredstava;\n7) izjavu da ulagač i korisnik sredstava nisu osuđivani za krivično delo izvršeno protiv privrede, koja je sastavni deo Prijave za dodelu sredstava;\n8) izjavu da ulagač i korisnik sredstava nisu privredna društva u teškoćama u smislu pravila o dodeli državne pomoći, koja je sastavni deo Prijave za dodelu sredstava.\nDokumenta na osnovu kojih se utvrđuje da protiv ulagača i korisnika sredstava nije pokrenut prethodni stečajni postupak, reorganizacija ili stečaj i da je izmirio obaveze po osnovu poreza u Republici Srbiji, Agencija pribavlja po službenoj dužnosti, u skladu sa zakonom kojim se uređuje opšti upravni postupak, osim ako podnosilac zahteva izričito izjavi da će ta dokumenta pribaviti sam.\nAgencija za privredne registre dužna je da omogući nesmetan pristup bazi finansijskih izveštaja i dostavu skupnih podataka za grupe privrednih društava, grane ili geografskih područja.\nAko Prijava za dodelu sredstava nije podneta u skladu sa članom 16. ove uredbe, Agencija upućuje Ulagaču zahtev za dopunu dokumentacije.\nAko se Prijava za dodelu sredstava ne odnosi na investicioni projekat iz oblasti prehrambene industrije ili su ispunjeni uslovi iz člana 6. ove uredbe, Agencija odbija ovu prijavu i dostavlja je podnosiocu prijave uz obrazloženje, u roku od 30 dana od dana prijema.\nPrigovor na odluku Agencije iz st. 3. i 4. ovog člana može se podneti ministarstvu nadležnom za poslove privrede u roku od osam dana od dana prijema odluke Agencije.\nMinistarstvo nadležno za poslove privrede odlučuje o prigovoru iz stava 5. ovog člana i dostavlja odgovor podnosiocu Prijave u roku od 30 dana od dana prijema prigovora.\nZa realizaciju investicionih projekata u skladu sa ovom uredbom i zakonom kojim se regulišu pitanja ulaganja, ministar nadležan za poslove poljoprivrede prisustvuje i učestvuje u diskusiji na sednicama Saveta.\nVI UGOVOR I NAČIN ISPLATE SREDSTAVA\nMeđusobna prava i obaveze ministarstva nadležnog za poslove privrede i korisnika sredstava uređuju se ugovorom o dodeli sredstava podsticaja (u daljem tekstu: Ugovor) koji zaključuju ministarstvo nadležno za poslove privrede i korisnik sredstava.\nTekst nacrta Ugovora ministarstvo nadležno za poslove privrede dostavlja Vladi radi davanja prethodne saglasnosti.\nUgovor sadrži: predmet, visinu i dinamiku ulaganja, rok za realizaciju investicionog projekta, iznos dodeljenih sredstava, dinamiku isplate dodeljenih sredstava i obavezu obaveštavanja o promeni dinamike ulaganja najkasnije do isteka trećeg kvartala tekuće godine kao i informacije o sredstvima obezbeđenja, izjave o ispunjenju uslova iz člana 16. ove uredbe, obavezi izveštavanja, kontroli izvršenja ugovornih obaveza, raskidu Ugovora, višoj sili, zaštiti životne sredine i bezbednosti i zdravlju na radu, rešavanju sporova i druga pitanja od značaja za realizaciju Ugovora.\nSastavni deo Ugovora je biznis plan koji se odnosi na visinu, strukturu i dinamiku ulaganja.\nUkoliko u toku perioda realizacije, dođe do odstupanja od ugovornih obaveza predviđenih biznis planom, korisnik je dužan da do momenta potpisivanja aneksa Ugovora, ugovora o međusobnom regulisanju prava i obaveza, odnosno zaključenja poravnanja, dostavi ministarstvu nadležnom za poslove privrede izmene i dopune biznis plana.\nIzuzetak od obaveze zaključivanja aneksa ugovora i dostavljanja izmena i dopuna biznis plana, predstavlja promena ugovorom utvrđenih uslova za povlačenje prve tranše, tako da ukupno odstupanje od ugovorenih obaveza definisanih za prvu tranšu ne može biti veće od 20% od utvrđene dinamike pod uslovom da ukupno utvrđena obaveza ulaganja koja se odnosi na ceo investicioni projekat ostane nepromenjena.\nU slučaju promene dinamike ulaganja iz stava 7. ovog člana, korisnik sredstava je dužan da dostavi izveštaj nezavisnog ovlašćenog revizora o ispunjenosti obaveza utvrđenih Ugovorom u visini od najmanje 80%, u odnosnoj godini.\nMinistarstvo nadležno za poslove privrede može da raskine Ugovor u svakoj fazi izvršenja, ako utvrdi da korisnik sredstava ne ispunjava uslove utvrđene Ugovorom, odnosno da nije ostvarena svrha Ugovora, ukoliko se ispostavi da izjave o ispunjenju uslova iz člana 16. ove uredbe nisu istinite i ako je Savet doneo odluku o raskidu. Ako postoje opravdani razlozi ministarstvo nadležno za poslove privrede može i pre sednice Saveta da raskine Ugovor i naplati sredstva obezbeđenja, o čemu obaveštava Savet na prvoj narednoj sednici Saveta.\nIsplata dodeljenih sredstava vrši se na osnovu podnetog zahteva (u daljem tekstu: Zahtev za isplatu) koji korisnik sredstava dostavlja ministarstvu nadležnom za poslove privrede, u skladu sa Ugovorom.\nDodeljena sredstva isplaćuju se u godišnjim ratama, u skladu sa Ugovorom i raspoloživim budžetskim sredstvima.\nIznos rate utvrđuje se u procentualnom iznosu u odnosu na ukupan iznos dodeljenih sredstava, i to u iznosu koji je proporcionalan procentu izvršenog ulaganja u osnovna sredstva u svakoj godini realizacije investicionog projekta, u odnosu na ukupna ulaganja u osnovna sredstva definisana investicionim projektom.\nU slučaju iz stava 6. ovog člana, korisnik sredstava je dužan da, pri isplati svake rate dostavi, pored bankarske garancije koja garantuje iznos te rate i bankarsku garanciju koja pokriva i iznos moguće zakonske zatezne kamate.\nZa isplatu poslednje rate, korisnik sredstava je dužan da dostavi bankarsku garanciju koja glasi na ukupan iznos dodeljenih sredstava sa rokom važenja tri godine i šest meseci od dana podnošenja Zahteva za isplatu poslednje rate za mala i srednja privredna društva, odnosno sa rokom važenja pet godina i šest meseci od dana podnošenja Zahteva za isplatu poslednje rate za velika privredna društva.\nMinistarstvo nadležno za poslove privrede utvrđuje osnovanost i urednost Zahteva za isplatu, u skladu sa dokumentacijom koju podnese korisnik sredstava.\nU slučaju neispunjenja ugovornih obaveza ili delimičnog ispunjenja ugovornih obaveza, kao i u slučaju neostvarivanja svrhe investicionog projekta, ministarstvo nadležno za poslove privrede može da, po osnovu izdatih bankarskih garancija i blanko solo menica, naplati sredstva do visine iznosa isplaćenih sredstava i propisane zakonske zatezne kamate.\nKorisnik sredstava dužan je da ministarstvo nadležno za poslove privrede izveštava o realizaciji investicionog projekta za koji su dodeljena sredstava.\n2) u roku od 60 dana od dana isteka perioda garantovanog ulaganja.\nIzveštaj o realizaciji investicionog projekta sadrži izveštaj o nalazima činjeničnog stanja nezavisnog ovlašćenog revizora koji poseduje osiguranje od profesionalne odgovornosti o reviziji projekta koji sadrži proveru izvršenog ulaganja po visini i strukturi, kao i proveru usaglašenosti sa drugim odredbama Ugovora (u daljem tekstu: izveštaj revizora).\nKorisnik sredstava je dužan da omogući nezavisnom ovlašćenom revizoru vršenje revizije ispunjenja obaveze ulaganja (visina i struktura ulaganja u toku realizacije projekta), kao i ispunjenja drugih ugovornih obaveza i, u tu svrhu, da omogući uvid u dokumentaciju korisnika sredstava.\nAko iz izveštaja revizora proizlazi da korisnik sredstava nije izvršio sve ugovorne obaveze u periodu realizacije projekta (negativno mišljenje, mišljenje sa rezervom, uzdržavanje od izražavanja mišljenja), ministarstvo nadležno za poslove privrede će dostaviti pisano obaveštenje korisniku sredstava o obavezi otklanjanja utvrđenih nedostataka. U toku, odnosno nakon perioda realizacije projekta, u slučaju potpunog ispunjenja obaveze ulaganja u pogledu Ugovorom utvrđene ukupne visine investicije i delimičnog odstupanja u vezi sa strukturom ulaganja, korisnik sredstava dužan je da ministarstvu nadležnom za poslove privrede dostavi usklađeni biznis plan pre podnošenja Zahteva za isplatu, odnosno izveštaja o realizaciji projekta.\nAko u roku od 30 dana nakon prijema obaveštenja iz stava 7. ovog člana korisnik sredstava ne otkloni nedostatak, ministarstvo nadležno za poslove privrede može da raskine Ugovor i da zahteva povraćaj dodeljenih sredstava isplaćenih korisniku sredstava, uvećan za iznos pripadajuće zakonske zatezne kamate, ili da po odluci Saveta predloži korisniku sredstava zaključenje aneksa Ugovora.\nMinistarstvo nadležno za poslove privrede može u svakom trenutku u toku realizacije investicionog projekta da izvrši kontrolu visine, dinamike i strukture ulaganja, kao i svrhe predviđene investicionim projektom, odnosno Ugovorom, u cilju kontrole ispunjenja ugovornih obaveza korisnika sredstava.\nMinistarstvo nadležno za poslove privrede sprovodi kontrolu i u toku perioda garantovanog ulaganja u skladu sa članom 10. ove uredbe i Ugovorom.\nKopije izveštaja i podataka iz st. 1. i 2. ovog člana ministarstvo nadležno za poslove privrede dostavlja Agenciji.\nAgencija na osnovu izveštaja i podataka iz stava 3. ovog člana prati dinamiku realizacije investicionog projekta u toku realizacije investicionog projekta.\nAko se utvrdi da je u cilju daljeg postupanja u odnosu na predmetni investicioni projekat potrebna odluka Saveta, ministarstvo nadležno za poslove privrede priprema izveštaj i predlog mera i dostavlja ga Savetu preko Agencije.\nIzveštaj iz stava 5. ovog člana sadrži podatke i informacije o svim elementima investicionog projekta, a obavezno sadrži:\n3) pregled blokada po tekućim računima korisnika sredstava, ako ih je bilo;\n4) informacije o problemima sa kojima se ulagač, odnosno korisnik sredstava susreće u toku realizacije investicionog projekta;\n5) druge informacije od značaja za očuvanje finansijskih, razvojnih i bilateralno-ekonomskih interesa Republike Srbije koji mogu biti ugroženi postupanjem korisnika sredstava.\nMinistarstvo nadležno za poslove privrede dostavlja Agenciji za privredne registre spisak korisnika sredstava po Ugovorima.\nU slučaju registracije promena kod korisnika sredstava, Agencija za privredne registre dužna je da bez odlaganja obavesti Ministarstvo nadležno za poslove privrede.\nKontrola visine ulaganja u osnovna sredstva iz stava 1. ovog člana vrši se u skladu sa Prilogom o načinu i postupku kontrole visine ulaganja, koji je odštampan uz ovu uredbu i čini njen sastavni deo.\nMinistarstvo nadležno za poslove privrede vodi evidencije o odobrenim podsticajima i o izvršenju ugovornih obaveza.\n1.1. Nalaz iz izveštaja revizora o izvršenoj visini i strukturi ulaganja sadrži:\n2) dokaz da je imovina evidentirana u poslovnim knjigama korisnika sredstava;\nb) za materijalna sredstva:\n– Postrojenja, mašine, oprema:\nv) za nematerijalna sredstva:\nPoslovi kompenzacije, kao plaćanje u robi ili uslugama bez tokova novca, ne smatraju se, u smislu ove uredbe, pribavljanjem materijalnih sredstava iz dela 2. tačka b) ovog priloga.


source.ba | Alija Delimustafić nezakonito pušten na slobodu\nOdluka Kantonalnog suda u Sarajevu da pusti na slobodu Aliju Delimustafića uhapšenog i osumnjičenog u akciji "Pravda" zbog navodnih nezakonitih radnji s nekretninama, je nezakonita, tvrde u Tužilaštvu kantona Sarajevo.\n"Rješenje Kantonalnog suda u Sarajevu o ukidanju pritvora Tužilaštvo Kantona Sarajevo je zaprimilo nakon radnog vremena, a što nije prvi put. Da je Alija Delimustafić pušten na slobodu saznali smo iz medija", rekla je portparol Tužilaštva Azra Bavčić.\nDelimustafić je uhapšen u novembru 2015. godine u Istočnom Sarajevu u akciji Tužilaštva Kantona Sarajevo pod kodnim nazivom "Pravda".\nAlija Delimustafić, koji je nekadašnji ministar unutrašnjih poslova takozvane Republike BiH, drugi put je uhapšen je po međunarodnoj potjernici 21. decembra prošle godine u Hrvatskoj. On je 5. januara predat vlastima Federacije BiH.


Nastavljena ulaganja u projekte iz oblasti vodosnabdijevanja - Općina Banovići\nNastavljena ulaganja u projekte iz oblasti vodosnabdijevanja\n27. Marta 2019. 27. Marta 2019. Sanela Ikanović\t102 Views 0 Comments\nRadovi na rješavanju pitanja vodosnabdijevanja u mjesnim zajednicama Brezovača i Tulovići, nakon sezonske pauze, nastavljeni su punim kapacitetom.\nU mjesnoj zajednici Brezovača počela je izgradnju distributivne mreže koja predstavlja treću fazu projekta poboljšanja vodosnabdijevanja u ovoj mjesnoj zajednici. U prethodne dvije faze ovog projekta izgrađen je rezervoar, izvorište i položeni cjevovodi.\nU mjesnoj zajednici Tulovići nastavljeni su radovi na izgradnji vodovoda kojim će biti zahvaćene dodatne količine vode za mjesno stanovništvo, odnosno izgrađena pumpna stanica, potisni cjevovod i rezervoar. Nakon okončanja ovih projekata i obezbjeđenja potrebnih dozvola, novoizgrađeni vodovodi će biti predati mjesnim zajednicama na upravljanje.\nPored ovih projekata iz oblasti vodosnabdijevanja, završen je sličan projekat u Banovići Selu, naselje Selo II, gdje je obezbjeđeno 200 novih prikuljača za domaćistva. Nakon što nadležna općinska služba obezbjedi upotrebnu dozvolu, vodovod će predati mjesnoj zajednici na upravljanje.\nOva tri projekta finansirana su zajedničkim sredstvima Općine Banovići i Ministarstva poljoprivrede, šumarstva i vodoprivrede Tuzlanskog kantona.\n← Nakon zvanične posjete moguće uspostavljanje saradnje sa turskom Općinom Tuzla\nZakazana radna sjednica Općinskog vijeća →


Tanjug 21. maja 2022. 17:36\nSIDNEJ – Lider australijske Laburističke partije Entoni Albaneze izjavio je danas,u prvim komentarima pošto je njegova stranka pobedila na parlamentarnim izborima posle devet godina provedenih u opoziciji, da želi da ujedini Australijance.\n„Mislim da ljudi žele da se okupe, traže zajednicki interes, gledaju ka osećaju zajedničke svrhe. Mislim da je ljudima dosta podela, ono što žele je da se okupe kao nacija i ja nameravam da se time vodim“, istakao je on.\nKonačni rezultati izbora će se verovatno, duže čekati, jer je rekordan broj ljudi glasao poštom, prenela je britanska agencija.\nOdluka EU o UKR i Moldaviji imaće negatovne posledice\nPucnjava u Oslu, ubijene dve osobe, ranjeno 14\nTramp: Odluka Vrhovnog suda SAD najveća pobeda života\nPredstavnički dom usvojio zakon o bezbednosti oružja\nSatler optužio SNSD i HDZ da su obarali važne zakone


Britanci u EU bez viza poslije Bregzita - CdM\nBritanci u EU bez viza poslije Bregzita\nBritanci koji budu išli u kratke posjete zemljama Evropske unije poslije Bregzita, čak i ako ne bude usvojen sporazum o razlazu, neće imati potrebe za vizama, dogovorili su se danas Evropski parlament i Savjet EU.\nTo izuzeće će se primenjivati recipročno od strane britanskih vlasti i odnosiće se na sve zemlje članice EU (sem Irske koja ima svoj posebni bilateralni aranžman sa Velikom Britanijom), i zemlje uključene u Šengenski prostor (Island, Lihtenštajn, Norveška i Švajcarska), navodi se u saopštenju te dvije institucije.\nPregovori su zapeli oko jedne tačke aneksa koja se odnosila na Gibraltar, unijete na zahtjev Španije, gde se Gibraltar označava kao “kolonija britanske krune”.\nNovi izvjestilac je ukazao na potrebu da se tekst brzo usvoji zbog približavanja 12. aprila, novog roka za izlazak Britanije iz EU. Tekst će sjutra biti podnijet na glasanje Evropskom parlamentu.\n“Zakon treba da bude usvojen i objavljen u službenom listu EU do 12. aprila u slučaju Bregzita bez dogovora do tog datuma”, naveo je Evropski parlament u saopštenju.\nTagsBregzit Britanci EU Evropski parlament Giblartar glasanje Španija spor Velika Britanija vize


Sastanak članica Eurokomore u Bruxellesu: BiH niko ne može natjerati da radi na svoju štetu – Magazin Plus\nHome/Sastanak članica Eurokomore u Bruxellesu: BiH niko ne može natjerati da radi na svoju štetu\nSastanak članica Eurokomore u Bruxellesu: BiH niko ne može natjerati da radi na svoju štetu\nBosnu i Hercegovinu ne može niko natjerati da prihvati ono što je za štetno za njenu privredu. Ovo je stav Vanjskotrgovinske komore BiH, koji su podržale skoro sve članice Eurokomore na godišnjem sastanku u Bruxellesu, a koji je u ime Komore prezentirao dotredsjednik VTKBiH Bruno Bojić.\nNaime, u Izvještaju o napretku BiH navedeno je da Evropska komisija očekuje da će BiH hitno prihvatiti prilagodbe trgovinskog dijela Privremenog sporazuma i Sporazuma o stabilizaciji i pridruživanju s obzirom na pristupanje Hrvatske EU, a na osnovu tradicionalne trgovine između ove dvije zemlje. Iz Izvještaja se da zaključiti da se na BiH vrši pritisak da dozvoli da se u BiH iz Hrvatske mogu uvoziti proizvodi po osnovu CEFTA sporazuma, što je nelogično i nedopustivo.\n“Dobio sam podršku za izvještaj o našim stavovima, ostale članice Eurokomore su nas podržale, jer niko ne bi htio investirati u BiH ako bismo prihvatili ono što traži Evropska komisija”, kazao je Bojić u izjavi za Oslobođenje, te dodao kako je stav članica Eurokomore da nas niko ne može natjerati da to prihvatimo, ali da je to do naših političara.\n“Ako neko hoće nekome da podilazi, onda je to njemu na čast. Razgovarao sam sa generalnim sekretarom Eurokomore i članovima evropskih komora, niko se nije usprotivio našim stavovima, jer su svjesni da niko ne može sjediti na dvije stolice, pa ni Hrvatska ne može biti u EU i zadržati status u CEFTA. Zalagaću se do kraja za naše interese po cijenu smjene”, kazao je Bojić.\nOn je dodao kako je očekivao da će njegov izvještaj, u kojem se VTKBiH protivi stavovima EK-a, uticati na glasanje oko njegove pozicije u bordu dirktora Eurokomore.\nMeđutim, Bojić je ponovo jednoglasno izabran u bord direktora za narednu godine.\nGužva pred vratima historije: I šta sada? Ništa!


Vučić razgovarao sa regionalnim direktorom Svetskog ekonomskog foruma - Ekonomija - Dnevni list Danas\nPočetna » Vesti » Ekonomija » Vučić razgovarao sa regionalnim direktorom Svetskog ekonomskog foruma\nVučić je istakao značaj koji saradnja sa Svetskim ekonomskim forumom ima za Srbiju, s obzirom na ostvarene kontakte sa brojnim ličnostima od uticaja na svetskoj političkoj i poslovnoj sceni tokom godišnjih zasedanja u Davosu, kao i neprocenjivo znanje i iskustvo koje prenose učesnici iz različitih delova sveta, što je Srbiji mnogo koristi, posebno u oblasti ekonomije, navodi se u saopštenju pres službe Predsedništva.\nDušek je čestitao na ekonomskim rezultatima Srbije, uz pozitivne ocene aktivnostima u oblasti digitalizacije.\nOn je izrazio očekivanje da će okolnosti da dozvole da godišnje zasedanje u Davosu u januar iduće godine bude održano po planu i da će Vučić učestvovati na tom skupu kao i ranijih godina, posebno na panelu o Zapadnom Balkanu.\nNa sastanku je razgovarano i o aktuelnoj situaciji u regionu.\nVučić je predstavnicima Svetskog ekonomskog foruma zahvalio što su pomogli u osnivanju nacionalnog Centra za četvrtu industrijsku revoluciju, kao dela svetske mreže tih centara, koja je napravljena s ciljem da obezbedi saradnju država i kompanija u razvoju i primeni tehnologije u javnom interesu.\nAleksandar Vučićsvetski ekonomski forumSvetski ekonomski forum u DavosuBeograd


Ponedjeljak, 16 Juli 2018 14:27\nTuristička agencija „UnisTours“ iz Banjaluke i FK Crvena zvezda danas su, uz podršku Olimpijskog centra „Jahorina“, u hotelu „Bistrica“, po 10. put otvorili Internacionalni fudbalski kamp Crvene zvezde, koji je ove godine okupio više od 70 dječaka iz nekoliko zemalja svijeta.\nPrema riječima direktora Turističke agencije „UnisTours“ Zorana Preradovića, radi se o kampu sa dugogodišnjom tradicijom i bogatom istorijom, kroz koji je do sada prošlo više od 1.000 dječaka i djevojčica iz preko trideset svjetskih zemalja.\n„Kamp je sam po sebi postao brend zahvaljujući i vama novinarima, ali i Turističkoj organizaciji grada Istočno Sarajevo, FK Crvenoj zvezdi i Olimpijskom centru Jahorina“, istakao je Preradović.\nOn je dodao da će sa tačno 72 dječaka ove godine raditi iskusni treneri i profesori sa univerziteta u Banjaluci i Zagrebu, te Zvezdini fudbalski treneri, doktori i skauti koji će odabrati deset najtalentovanijih za dalja testiranja u beogradskom klubu.\nDirektor Olimpijskog centra „Jahorina“ Dejan Ljevnaić podsjetio je da su fudbaleri iz Zvezdine evropske šampionske generacije, odradili dio priprema upravo na Jahorini.\n„Postoji lepa veza Jahorine i Crvene zvezde, a mi ćemo se potruditi da budemo dobri domaćini. Jedan od naših ciljeva i razlog zbog čega sve ovo radimo jeste što je kamp dugo godina ovdje prisutan i drago nam je što su ponovo odabrali Jahorinu“, naveo je Ljevnaić.\nLjevnaić je dodao da su osnovni kvaliteti planine Jahorine to što ima idealne uslove za visinske pripreme sportskih timova, ali i da je neizbježno gostoprimstvo kakvo se nudi na ovoj planini i domaćinski odnos.\nProgrami rada na kampu zasnovani su na najsavremenijim metodama učenja i sticanja fudbalskog znanja i vještina, te su prilagođeni specifičnostima uzrasnih kategorija, kao i zahtjevima i standardima FK Crvena zvezda.\nTrenira se dva puta dnevno, treninge vode najbolji treneri Omladinske škole FK Crvena zvezda.\nTestiranja motoričkih sposobnosti i morfološka mjerenja po najsavremenijim metodama od strane doktora nauka iz ove oblasti sastavni su dio utvrđivanja potencijala svakog polaznika kampa.\nSvi polaznici kampa smješteni su u hotelu „Bistrica“ na bazi punog pansiona uz ishranu prilagođenu pojačanim fizičkim naporima.\nPosljednja izmjena Ponedjeljak, 16 Juli 2018 14:27\nViše iz kategorije: « Francuska prvak svijeta u fudbalu Zoran Terzić objavio spisak odbojkašica za pripreme u Palama i Svjetsko prvenstvo »


Konkurs je bio objavljen u januaru, a rezultati su objavljeni 1. marta. Zbog neispunjavanja uslova konkursa odbijeno je 38 zahtjeva.\nU Ministarstvu su istakli da je budžetom za 2012. godinu za ovu namjenu predviđeno 930.000 maraka s tim što je ove godine za nove subvencije na raspolaganju 230.000 maraka, jer se preostala sredstva koriste za izmirivanje subvencija kandidatima kojima su iste odobrene na prethodnim konkursima.\n– Tokom prošle godine odobrili smo 224 subvencije, od čega je 60 zahtjeva mladih i 164 zahtjeva mladih bračnih parova. Grant za subvencije kamatne stope na kredite za mlade i mlade bračne parove iznosio je 700.000 KM, od čega je 200.000 KM bilo predviđeno za subvencije odobrene u 2011. godini – kazala je “Glasu Srpske” portparol Ministarstva porodice, omladine i sporta Republike Srpske Mirela Vujatović.\nNaglasila je da se rješenja o subvencionisanju kamatne stope, osim korisnicima, dostavljaju i bankama putem kojih su odobreni krediti, a njima i doznačuju sredstva, koja oni dalje raspoređuju na račune korisnika.\n– Isplata sredstava se vrši na mjesečnom nivou. Najvažnije je da podnosioci zahtjeva imaju zaključen ugovor sa komercijalnom bankom koja vrši plasman kreditnih sredstava iz kreditne linije Investiciono-razvojne banke (IRB) RS, da imaju do 35 godina života kao i mjesto prebivališta u Srpskoj. Ovo su uslovi koje zainteresovani za ovaj stambeni kredit moraju da ispune – pojasnila je Vujatovićeva.\nDodala je da mjesečna subvencija zavisi od iznosa dobijenog kredita, kamatne stope i roka otplate.\n– Onaj ko jednom dobije subvenciju, ne mora više aplicirati, jer rješenje važi do kraja otplate kredita – kazala je Vujatovićeva.\nNa kredit od 100.000 KM, što je najveći iznos koji IRB RS dodjeljuje, sa prosječnom kamatnom stopom od pet odsto i rokom otplate od 20 godina, Ministarstvo korisniku subvencije isplati oko 13.000 KM na ime subvencije, s tim da se isplate vrše na mjesečnom nivou i iznose oko 80 KM. Glas Srpske\nTagovi: kamatne stopemladi bracni parovistambeni kreditisubvencijevazno\nKomentari na članak: Subvencije za 393 stambena kredita\n05.03.2012 u 15:03\nLijepo od Ministarstva sto misli na mlade. Bilo bi lijepo da je u tekstu navedeno kada ce biti objavljen sledeci konkurs po istom osnovu.\n01.02.2013 u 16:56\nImam jedno pitanje, kada će u ovoj godini biti raspisan konkurs za subvenciju na stambeni kredit i šta je potrebno od dokumentacije ?